
Aprecieri critice pentru ZU ESTI PLACEBO 


„Tu esti placebo este manualul de utilizare care iti arată cum sa 
creezi miracole pentru corpul, sănătatea si viata ta. Este pur si 
simplu magnific. Aceasta s-ar putea să fie singura reţetă de care 
vei avea vreodată nevoie” 


— Christiane Northrup, doctor în medicină, autoarea 
cărților Women's Bodies (Corpul femeilor), Women's Wis- 
dom (Înţelepciunea femeilor) şi The Wisdom of Menopause 
(Înţelepciunea menopauzei), bestselleruri New York Times 


„Mintea ta este incredibil de importantă pentru succesul sau ese- 
cul tuturor lucrurilor pe care le faci, de la relaţii, școală, carieră 
și finanţe, până la starea generală de fericire. Tu ești placebo este 
o explorare impresionantă a celei mai importante resurse a ta și 
iti oferă instrumente puternice pentru a-ţi optimiza mintea și a-ţi 
spori succesul, în general. Sunt încântat de felul în care Joe Dis- 
penza comunică idei complexe într-un mod pe care fiecare dintre 
noi îl poate înțelege și de pe urma căruia poate beneficia” 


- Daniel G. Amen, doctor în medicină, fondatorul Clinici- 
lor Amen și autorul cărților Change Your Brain (Schimbä-ti 
creierul), Change Your Life (Schimbä-ti viata) si Magnificent 
at Any Age (Minunat la orice vârstă), bestselleruri New 
York Times 


„Din experiența mea cu pacienţi suferind de boli cauzatoare de 
moarte, am aflat adevărul, așa cum este împărtășit el în Tu ești 
placebo. Corpul resimte ceea ce crede mintea. Am învăţat cum 
să-i însănătoșesc pe oameni, inducându-i în eroare spre binele 
lor. Doctorii pot vindeca sau ucide cu «vorbe, vorbe, vorbe» când 
acestea devin «săbii, săbii, săbii ». Cu toţii avem în noi potenţialul 
de autovindecare. Cheia este să știi cum să îţi atingi potențialul. 
Citește și învață.” 

- Bernie Siegel, doctor în medicină, autor al cărților A 

Book of Miracles (Cartea miracolelor) si The Art of Healing 

(Arta vindecării) 


* Referire la piesa Hamlet, de William Shakespeare, Actul II, Scena 2 (n.red) 


„Dr. Joe Dispenza îmbină studiile stiintifice pentru a obţine o abordare 
cu adevărat revoluţionară în ceea ce privește folosirea minţii noastre 
în scopul vindecării corpului nostru. Am fost cucerită. Bravo!” 


— Mona Lisa Schulz, doctor în medicină si în științe, 
autoarea cărților The Intuitive Advisor (Consilierul intui- 
tiv) şi All Is Well (Totul este bine) 


„Efectul placebo - reacţia noastră la credința că am primit un 
catalizator pentru vindecare - a fost multă vreme studiat în me- 
dicină ca un fenomen straniu. În cartea sa revoluţionară Tu ești 
placebo, dr. Joe Dispenza ne catapultează dincolo de considerarea 
acestui efect drept o anomalie. Prin intermediul a 12 capitole con- 
cise, care sună ca un thriller științific din viata reală, Dispenza ne 
oferă argumente solide pentru a accepta fenomenul care schimbă 
regulile jocului în viața noastră: noi suntem de fapt efectul pla- 
cebo, dovedindu-ne fata de noi înşine cele mai mari posibilități 
pentru vindecare, miracole și longevitate! Ador această carte și 
astept cu nerăbdare o lume in care secretul efectului placebo va 
reprezenta fundamentul vieţii de zi cu zi.” 


- Gregg Braden, autor al cărților Deep Truth (Adevărul 
profund) și The Divine Matrix (Matricea divină), bestseller- 
uri New York Times 


„Dr. Joe Dispenza este un maestru pedagog care are abilitatea de 
a explica știința la un nivel foarte simplu, pe înţelesul tuturor.” 


— don Miguel Ruiz, doctor în medicină, autor al cărții 
The Four Agreements (Cele patru acorduri) 


„Tu ești placebo este un must-read pentru oricine dorește să experi- 
menteze sănătatea optimă a minţii, corpului și spiritului. Dr. Joe Dis- 
penza spulberă mitul conform căruia nu detinem controlul asupra 
sănătății noastre si ne redă puterea și dreptul de a ne aştepta la o sănă- 
tate și o stare de bine minunate de-a lungul vieţii noastre, arătându-ne 
modul în care să le creăm. Să citeşti această carte înseamnă să subscrii 
la absolut cea mai bună asigurare de sănătate disponibilă în lume.” 


— Sonia Choquette, consultant intuitiv în cele șase simţuri, 
autoarea bestsellerului The Answer is Simple (Răspunsul 
este simplu”) 


** Apărută sub acest titlu la Editura Adevăr Divin, Bucuresti, 2009. (n.red.) 

CUVÂNT-ÎNAINTE 


Ca majoritatea fanilor săi, aștept cu nerăbdare și plăcere ide- 
ile provocatoare ale lui Joe Dispenza. Combinând dovezi stiintifi- 
ce solide cu observații stimulatoare, Joe lărgește orizonturile 
posibilului, extinzând granițele lucrurilor stiute. El ia știința mai 
în serios decât cei mai multi oameni de știință, iar în această carte 
fascinantă extrapolează cele mai recente descoperiri în epigeneti- 
că, plasticitate neuronală și psihoneuroimunologie, ajungând la 
concluzia logică. 


Această concluzie este una fascinantă: tu, ca orice altă ființă 
umană, iti modelezi creierul și corpul în funcţie de gândurile pe 
care le gândești, de emoţiile pe care le simţi, de intenţiile pe care 
le ai şi de stările transcendentale pe care le experimentezi. Cartea 
Tu esti placebo te invită să valorifici această cunoaștere pentru a 
crea un nou corp și o noua viata pentru tine. 


Aceasta nu este o afirmaţie metafizică. Joe explică fiecare ve- 
rigă din lanţul cauzalitätii, care începe cu un gând și se termină cu 
un fapt biologic, cum ar fi o creștere a numărului de celule stem 
sau a moleculelor proteice care conferă imunitate și circulă în 
fluxul sangvin. 


Cartea începe prin a relata un accident suferit de Joe, în urma 
căruia șase dintre vertebrele coloanei sale vertebrale au fost dis- 
truse. Dintr-odată, in extremis, el a fost confruntat cu necesitatea 
de a pune în practică ceea ce credea la nivel teoretic: corpul nos- 
tru posedă o inteligență înnăscută, care include puteri de vinde- 
care miraculoase. Disciplina pe care a adus-o procesului prin care 
a vizualizat cum i se vindeca singură coloana vertebrală este o 
poveste a inspiraţiei și a hotărârii. 

Cu toții suntem inspirați de asemenea povești de remisie 
spontană si de vindecare „miraculoasă”, si totuși, ceea ce Joe ne 
demonstrează în această carte este că suntem cu toții capabili să 

experimentăm astfel de miracole tămăduitoare. Reinnoirea este 
încorporată în însăși structura corpului nostru, iar degenerarea și 
bolile constituie excepţia, nu regula. 


Odată ce am înţeles modul în care se reînnoiește corpul nos- 
tru, putem începe să valorificăm cu bună știință aceste procese 
fiziologice, dirijând hormonii pe care îi sintetizează celulele noas- 
tre, proteinele pe care le formează, neurotransmitätorii pe care îi 
produc și căile neuronale prin intermediul cărora trimit semnale. 
În loc să posede o anatomie statică, corpul nostru freamătă într-o 
continuă schimbare, clipă de clipă. Creierul nostru este în priză, 
generând în fiecare secundă crearea și distrugerea conexiunilor 
neuronale. Joe ne învață că putem conduce deliberat acest proces, 
preluând poziția puternică a conducătorului vehiculului, în locul 
rolului pasiv al pasagerului. 


Descoperirea potrivit căreia numărul de conexiuni dintr-un 
circuit neuronal se poate dubla prin stimularea repetată a revo- 
lutionat biologia în anii 1990. Cel care a făcut descoperirea, ne- 
uropsihiatrul Eric Kandel, a câștigat Premiul Nobel. Kandel a 
descoperit ulterior că, în cazul în care nu folosim conexiunile ne- 
uronale, acestea încep să se micsoreze în numai trei săptămâni. În 
acest mod, ne putem remodela creierul cu ajutorul semnalelor pe 
care le transmitem prin reţelele noastre neuronale. 


În același deceniu în care Kandel si alţii au măsurat neuro- 
plasticitatea, alți oameni de știință au descoperit că unele dintre 
genele noastre sunt statice. Majoritatea genelor (estimările vari- 
ază între 75 şi 80 la sută) sunt dezactivate și activate de semnale 
din mediul înconjurător, inclusiv mediul gândurilor, al credințelor 
și emoțiilor pe care le cultivăm în creier. O clasă a acestor gene, 
genele de răspuns imediat (immediate early genes - IEG), are nevo- 
ie de doar trei secunde pentru a atinge nivelul maxim de expresie. 
IEG sunt adesea gene de reglare, care controlează expresia a sute 
de alte gene și a mii de alte proteine din locuri îndepărtate ale 
corpului nostru. Acest tip de schimbare generalizată și rapidă 
este o explicaţie plauzibilă pentru unele dintre cazurile de vinde- 
care radicală despre care vei citi în aceste pagini. 


Joe este unul dintre puţinii autori de texte științifice care 
au surprins pe deplin rolul emotiei în procesul transformării. 
Emotiile negative ar putea reprezenta la propriu o dependență 

fatä de nivelurile crescute ale propriilor nostri hormoni ai stresu- 
lui, cum ar fi cortizonul si adrenalina. Atät acesti hormoni ai stre- 
sului, cât si hormonii relaxării, cum ar fi dehidroepiandrosteronul 
(DHEA) și oxitocina, prezintă valori constante, ceea ce explică de 
ce nu ne simțim bine în propria piele când nutrim gânduri sau 
cădem pradă unor credinţe care împing echilibrul nostru hormo- 
nal în afara zonei de confort. Această idee se află chiar la limita 
înțelegerii științifice a dependentelor si poftelor. 

Schimbând starea ta internă, poți schimba realitatea ta externă. 
Joe explică cu abilitate lanţul evenimentelor, începând cu intenti- 
ile care originează în lobul frontal al creierului tău și se transfor- 
mă apoi în transmitatori chimici, denumiți neuropeptide, ce trimit 
semnale în tot corpul, pornind sau oprind comutatoarele geneti- 
ce. Unele dintre aceste substanțe chimice, cum ar fi oxitocina, 
„hormonul dragostei”, care este stimulat prin atingere, sunt asoci- 
ate cu sentimente de iubire și încredere. Prin exercițiu, poţi învăța 
să îți reglezi rapid valorile-limită pentru hormonii stresului si 
hormonii vindecării. 

Concepţia conform căreia te poți vindeca singur, traducând 
pur și simplu gândul în emoție, ar putea părea șocantă la început. 
Nici măcar Joe nu s-a așteptat la rezultatele pe care a început să le 
observe la cei care au participat la workshopurile sale, după ce au 
aplicat în întregime aceste idei: remisia spontană a tumorilor, pa- 
cienti tintuiti în scaunul cu rotile care au început să meargă și 
dispariția migrenelor. Cu plăcerea sinceră și deschiderea spre 
experimentare a unui copil care se joacă, Joe a început să forțeze 
limitele, întrebându-se cât de repede ar putea avea loc vindecarea 
radicală dacă oamenii ar aplica efectul placebo al corpului cu de- 
plină convingere. Prin urmare, titlul Tu ești placebo reflectă faptul 
că tocmai propriile tale gânduri, emoții și credințe sunt cele care 
generează lanțul de evenimente fiziologice din corpul tău. 


Uneori, te vei simţi inconfortabil citind această carte. Dar ci- 
teste în continuare. Disconfortul este doar vechiul tău sine, care 
protestează împotriva caracterului inevitabil al schimbării trans- 
formatoare si împotriva faptului că valorile tale hormonale con- 
stante sunt tulburate. Joe ne asigură că senzațiile respective de 
disconfort ar putea reprezenta pur și simplu senzația biologică a 
disolutiei vechiului sine. 

Cei mai multi dintre noi nu vor avea timpul sau înclinația de 
a înțelege aceste procese biologice complexe. Și tocmai din acest 
punct de vedere, cartea de fata aduce un serviciu enorm. Joe ex- 
plorează în profunzime știința din spatele acestor schimbări, 
pentru a le prezenta într-un mod inteligibil și ușor de asimilat. El 
duce tot greul din culise, pentru a prezenta explicații elegante și 
simple. Folosind analogii și anamneze, demonstrează exact cum 
putem aplica aceste descoperiri în vieţile noastre de zi cu zi si 
ilustrează progresele spectaculoase privind starea de sănătate, 
făcute de cei care le iau în serios. 


O nouă generație de cercetători a creat o sintagmă pentru 
practica pe care o evidenţiază Joe: neuroplasticitate autodirectio- 
nată (self-directed neuroplasticity - SDN). Ideea din spatele sin- 
tagmei este că noi dirijăm formarea unor noi căi neuronale și 
distrugerea celor vechi prin intermediul experiențelor pe care le 
cultivăm. Cred că SDN-ul va deveni unul dintre cele mai importan- 
te concepte în transformarea personală și neurobiologie pentru 
generația viitoare, iar cartea de fata se va afla în fruntea acestei 
mișcări. 

În exerciţiile de meditaţie din Partea a doua a acestei cărţi, 
metafizica trece într-o manifestare concretă. Poţi face aceste me- 
ditatii cu ușurință, singur, experimentând direct posibilitățile ex- 
tinse pe care le ai când esti propriul tău placebo. Scopul este să iti 
schimbi credinţele și percepțiile despre viata ta la nivel biologic, 
astfel încât, în esență, să transpui prin iubire un nou viitor în exis- 
tenta materială concretă. 


Porneşte, așadar, în această călătorie fermecată, care îţi va 
extinde orizontul posibilului si provoacă-te să imbratisezi un ni- 
vel al vindecării și funcţionării profund superior. Nu ai nimic de 
pierdut dacă te arunci cu entuziasm în acest proces și scapi de 
gândurile, sentimentele și valorile biologice constante care ti-au 
limitat trecutul. Crede în abilitatea ta de a-ţi atinge potenţialul 
maxim, şi vei deveni acel placebo care creează un viitor fericit și 
sănătos pentru tine și pentru întreaga noastră planetă. 


- Dr. Dawson Church, autorul cărţii The Genie in Your 
Genes (Duhul fermecat din genele tale) 


PREFAŢĂ 


Trezirea 


Nu am plănuit niciodată să fac nimic din toate acestea. 
Munca de orator, autor și cercetător, în care sunt implicat în 
prezent, m-a găsit, oarecum, pe mine. Unii dintre noi au nevoie 
uneori de un semnal de alarmă ca să se trezească. În 1986, am 
primit semnalul. Într-o frumoasă zi de aprilie, în California de 
Sud, am avut privilegiul de a fi călcat de un SUV în timpul unui 
triatlon, în Palm Springs. Acel moment mi-a schimbat viata si 
m-a antrenat în toată această călătorie. Aveam 23 de ani la 
acea vreme, un cabinet de chiropractică relativ recent deschis 
în La Jolla, California, și mă antrenasem intens timp de câteva 
luni de zile pentru acest triatlon. 


Terminasem segmentul de înot și eram la partea de ci- 
clism a cursei, când s-a întâmplat. Mă apropiam de o curbă ris- 
cantă, unde știam că ne vom amesteca în trafic. Un agent de 
poliție, cu spatele la mașinile care soseau, mi-a făcut semn cu 
mâna să cotesc la dreapta și să urmez pista. Dat fiind că peda- 
lam din răsputeri și mă concentram asupra cursei, nu mi-am 
luat nicio clipă privirea de la el. Pe când depășeam doi cicliști 
la curba respectivă, un Bronco roșu 4x4, cu o viteză de aproxi- 
mativ 88 de kilometri la oră, mi-a izbit bicicleta din spate. Ur- 
mătorul lucru pe care mi-l amintesc este că am fost catapultat 
în aer și apoi am aterizat direct pe spate. Din cauza vitezei ve- 
hiculului și a reflexelor slabe ale femeii vârstnice care condu- 
cea acel Bronco, SUV-ul a continuat să se îndrepte spre mine și 

curänd am fost lipit de bara sa de protectie. Am apucat rapid 
bara pentru a evita să fiu călcat de mașină și pentru a-mi îm- 
piedica trupul să ajungă între metal și asfalt. Așa că am fost 
târât un pic pe șosea, înainte ca soferita să își dea seama ce se 
întâmplă. Când, în sfârșit, a frânat brusc, m-am rostogolit fără 
control cam 18 metri. 


Îmi amintesc încă sunetul bicicletelor suieränd pe lângă 
mine, precum și tipetele îngrozite și injuräturile ciclistilor care 
treceau pe lângă mine - neștiind dacă ar trebui să oprească și 
să mă ajute sau să isi continue cursa. În timp ce zăceam întins 
pe jos, tot ce am putut să fac a fost să mă las în voia sorții. 


Aveam să descopăr în curând că mi se fracturaseră șase 
vertebre: aveam fracturi de compresie ale vertebrelor toracice 
8, 9, 10, 11 si 12 și a vertebrei lombare 1 (pornind de la omo- 
plati, până la rinichi). Vertebrele sunt suprapuse asemenea 
unor blocuri individuale la nivelul coloanei, iar când am lovit 
pământul cu acea forță, ele s-au prăbușit și s-au comprimat in 
urma impactului. A opta vertebră toracică, segmentul cel mai 
de sus pe care mi l-am rupt, se prăbușise cu mai bine de 60%, 
iar arcul vertebral care adăpostește și protejează măduva spi- 
nării era fracturat și fragmentele se împingeau unul în altul, 
luând forma unui covrig. Când o vertebră se comprimă și se 
fracturează, osul trebuie să ajungă undeva. În cazul meu, o 
mare parte a fragmentelor sfărâmate s-au întors către măduva 
spinării. Cu siguranţă, nu era o imagine plăcută. 

De parcă aș fi fost într-un coșmar scăpat de sub control, 
m-am trezit în dimineaţa următoare cu o serie de simptome 
neurologice, inclusiv diferite tipuri de durere; cu grade diferite 
de amortealä, intepäturi și o oarecare pierdere a senzatiei la 
nivelul picioarelor, precum și cu unele dificultăţi serioase de 
a-mi controla mișcările. 


Așadar, după ce am făcut la spital toate testele de sânge, 
radiografiile, tomografiile computerizate și RMN-urile, chirur- 
gul ortoped mi-a arătat rezultatele și mi-a dat vestea cu gravi- 
tate: pentru a opri fragmentele de oase care se aflau acum pe 

măduva spinării, trebuia să mi se implanteze o tijă Harrington 
printr-o intervenţie chirurgicală. Asta ar fi însemnat să mi se 
sectioneze părțile posterioare ale vertebrelor, pornind de la 
două până la trei segmente deasupra și dedesubtul fracturilor, 
pentru a insuruba și fixa apoi două tije din oțel inoxidabil de 
30,5 centimetri de-a lungul ambelor părți ale coloanei mele 
vertebrale. Apoi, medicii ar fi urmat să preleveze câteva frag- 
mente din osul iliac și să le lipească peste tije. Avea să fie o in- 
terventie chirurgicală riscantă, dar însemna că, cel puţin, aș fi 
avut o șansă să merg din nou. Chiar și așa, știam că probabil 
urma să rămân cu un oarecare handicap și că aș fi fost nevoit 
să trăiesc cu dureri cronice pentru tot restul vieţii. Si, se intele- 
ge de la sine, nu îmi plăcea această variantă. 


Dar dacă alegeam să nu fac operaţia, paralizia părea sigu- 
ră. Cel mai bun neurolog din zona Palm Springs, care era de 
acord cu opinia primului chirurg, mi-a spus că nu știa niciun 
alt pacient din Statele Unite, aflat în starea mea, care să fi refu- 
zat operaţia. Impactul accidentului comprimase vertebra T-8 
sub forma unei pene, care avea să-mi împiedice coloana verte- 
brală să-mi susțină greutatea corpului când urma să mă ridic 
în picioare: șira spinării avea să-mi cedeze, împingând părtice- 
lele sfărâmate de vertebre în măduva spinării, cauzând parali- 
zia instantanee de la piept în jos. Nici asta nu era câtuși de 
putin o variantă atrăgătoare. 


Am fost transferat la un spital din La Jolla, mai aproape de 
casă, unde am primit două opinii medicale suplimentare, in- 
clusiv una din partea celui mai bun chirurg ortoped din Cali- 
fornia de Sud. După cum era de așteptat, ambii doctori au căzut 
de acord că ar trebui să suport operația de implant a tijelor 
Harrington. Era un prognostic destul de consecvent: să suport 
intervenţia chirurgicală sau să rămân paralizat, incapabil de a 
mai merge vreodată. Dacă aș fi fost eu cel care să facă reco- 
mandarea în calitate de profesionist în domeniul medical, aș fi 
spus același lucru: era cea mai sigură variantă. Dar nu a fost 
varianta pe care am ales-o pentru mine însumi. 

Poate cä eram doar tänär si neinfricat in acea perioadä a 
vietii mele, dar am decis sä nu urmez tiparele traditionale dic- 
tate de medici si recomandärile expertilor. Cred cä existä o in- 
teligentä, o constientä invizibilä in interiorul fiecäruia dintre 
noi, care este dätätoare de viatä. Ea ne sustine, ne mentine, ne 
protejează și ne vindecă în fiecare clipă. Creează aproape 100 
de trilioane de celule specializate (începând doar de la două), 
ne menține inima bătând de sute de mii de ori pe zi și poate 
organiza sute de mii de reacţii chimice pe secundă într-o sin- 
gură celulă - printre multe alte funcții uimitoare. M-am gândit 
atunci că, dacă această inteligență este reală și dacă dă dovadă 
în mod intenţionat, conștient și cu iubire de asemenea capaci- 
täti uimitoare, atunci poate că mi-aș putea distrage atenţia de 
la lumea exterioară, as putea privi către interior si aș crea o 
legătură - dezvoltând o relaţie cu aceasta. 


Dar, deși intelegeam din punct de vedere rational că orga- 
nismul are adesea capacitatea de a se vindeca singur, acum tre- 
buia să aplic toată filosofia pe care o știam pentru a aduce 
cunoașterea respectivă la nivelul următor și mai departe, pen- 
tru a crea o experiență adevărată în privința vindecării. Și, din 
moment ce nu plecam nicăieri și nu făceam nimic altceva decât 
să zac cu fata în jos, m-am decis în privinţa a două lucruri. În 
primul rând, în fiecare zi aveam să îmi îndrept toată atenţia 
conștientă asupra acestei inteligente din interiorul meu si 
aveam să-i ofer un plan, un model, o viziune, cu ordine extrem 
de precise, apoi aveam să îmi încredințez vindecarea acestei 
minți superioare, cu putere nelimitată, îngăduindu-i să se ocu- 
pe ea de vindecare pentru mine. Și, în al doilea rând, nu aveam 
să las niciun gând pe care nu voiam să îl experimentez să se 
strecoare pe lângă conștientizarea mea. Pare ușor, nu-i așa? 


O decizie radicală 


In ciuda sfaturilor echipei mele medicale, am părăsit spi- 
talul într-o ambulanţă, care m-a dus acasă la doi prieteni apro- 
piati, unde am rămas în următoarele trei luni, pentru a mă 

concentra asupra vindecarii mele. Eram intr-o misiune. Am 
decis ca aveam sa incep fiecare zi reconstruindu-mi coloana, 
vertebră cu vertebră, si că urma să li arăt acestei conștiințe, 
dacă acorda atenţie eforturilor mele, ce anume doream. Știam 
că avea să necesite prezența mea absolută... altfel spus, ca eu să 
fiu prezent în momentul respectiv - să nu mă gândesc la trecut 
sau să-l regret, să nu-mi fac griji pentru viitor, să nu mă gân- 
desc obsesiv la condiţiile din viața mea exterioară, sau să mă 
concentrez pe durerea ori pe simptomele mele. Ca în orice re- 
latie pe care o avem cu cineva, știm cu toţii când acel cineva 
este sau nu prezent alături de noi, corect? Deoarece constienta 
înseamnă conștientizare, conştientizarea înseamnă atenţie, iar 
atenţia înseamnă să fii prezent și să observi, această conștien- 
tä avea să fie conștientă de clipele în care eram prezent și în care 
nu eram. Trebuia să fiu complet prezent când urma să interactio- 
nez cu această minte; prezența mea trebuia să se potrivească cu 
prezenţa sa, voința mea trebuia să se potrivească cu voinţa sa, 
iar mintea mea trebuia să se potrivească cu mintea sa. 


Așadar, timp de două ore, de două ori pe zi, am pătruns în 
interior și am început să creez o imagine a rezultatului pe care 
mi-l doream: o coloană vertebrală complet vindecată. Desigur, 
am devenit conștient de cât de inconștient și de lipsit de con- 
centrare eram. Mi se pare ironic. La acea vreme mi-am dat sea- 
ma că atunci când are loc o criză sau o dramă, ne irosim prea 
multă atenţie și energie gândindu-ne la ce nu vrem, în loc să ne 
gândim la ceea ce vrem cu adevărat. În timpul acelor prime 
câteva săptămâni, m-am făcut vinovat de această tendinţă, din 
câte se părea, clipă de clipă. 

În mijlocul meditatiilor mele privind crearea vieții pe care 
o doream, cu o coloană vertebrală complet vindecată, mi se în- 
tâmpla să conștientizez dintr-odată că mă gândisem în mod 
inconștient la ceea ce îmi spuseseră chirurgii cu câteva săptă- 
mâni înainte: că probabil nu mai aveam să merg niciodată. 
Eram în mijlocul reconstruirii interioare a coloanei mele verte- 
brale, iar în secunda următoare mă pomeneam stresându-mă 
dacă ar trebui să îmi vând cabinetul de chiropractică. În timp 

ce repetam in minte, pas cu pas, cum sä merg din nou, mä sur- 
prindeam închipuindu-mi cum ar fi să trăiesc pentru tot restul 
vieții țintuit într-un scaun cu rotile - ati înțeles ideea. 


Așadar, de fiecare dată când îmi era distrasă atenţia, iar 
mintea îmi rătăcea înspre orice fel de gânduri neesentiale, 
obișnuiam să o iau de la capăt și să refac întreaga schemă a 
imaginilor. Era obositor, frustrant și, ca să fiu sincer, unul din- 
tre cele mai dificile lucruri pe care le făcusem vreodată. Dar, 
m-am gândit că imaginea finală pe care doream să o remarce 
observatorul din mine trebuia să fie clară, pură și neîntreruptă. 
Pentru ca această inteligență să realizeze ceea ce speram - 
ceea ce știam - că era în stare să facă, trebuia să rămân conștient 
de la început până la sfârșit, și nu să devin inconștient. 

În sfârşit, după şase săptămâni de luptă cu mine însumi, 
timp în care făceam eforturi să fiu prezent cu această constientä, 
am reușit să duc până la capăt procesul meu de reconstrucţie 
interioară, fără să fiu nevoit să mă opresc si să o iau de la înce- 
put. Îmi amintesc ziua în care am făcut acest lucru pentru pri- 
ma oară: era ca si cum aș fi lovit o minge de tenis exact unde 
trebuie. Era ceva foarte nimerit în legătură cu acest lucru. S-a 
potrivit. M-am potrivit. Si m-am simţit complet, mulțumit si 
întreg. Pentru prima oară, am fost cu adevărat relaxat și pre- 
zent - în mintea și în corpul meu. Nu exista nicio sporoväialä 
mentală, niciun act de analiză, de gândire, nimic obsesiv, nicio 
strădanie; mă eliberasem de ceva, iar acum predominau un fel 
de pace și liniște. Era ca și cum nu îmi mai păsa deloc de toate 
lucrurile din trecut și viitor în legătură cu care ar fi trebuit să 
mă îngrijorez. 

lar această înțelegere mi-a consolidat drumul deoarece, 
chiar în acea perioadă, în timp ce cream viziunea lucrurilor pe 
care le voiam, reconstruindu-mi vertebrele, a început să-mi fie 
din ce în ce mai ușor, pe zi ce trecea. Mai important este că am 
început să observ unele schimbări fiziologice destul de semni- 
ficative. Exact în acel moment am început să corelez ceea ce 

faceam fn interiorul meu, pentru a crea aceasta schimbare, cu 
ceea ce avea loc in exteriorul meu - in corpul meu. Din clipa in 
care am facut corelatia respectiva, am acordat mult mai multa 
atentie lucrurilor pe care le faceam si le-am facut cu o mai mare 
convingere; apoi le-am facut iar si iar. Prin urmare, continuam 
sa fac lucrurile respective cu o anumita doza de bucurie si inspi- 
ratie, in locul unor eforturi atät de cumplite, compromise. Si, 
dintr-odatä, am reușit să fac într-un timp mai scurt lucrurile care, 
la început, îmi luau două sau trei ore pentru a le realiza, într-o 
ședință. 

Acum, aveam destul de mult timp la dispoziţie. Prin urma- 
re, am început să mă gândesc cum ar fi să văd din nou apusul 
de pe țărmul oceanului sau să iau prânzul cu prietenii la o 
masă într-un restaurant, și m-am gândit că nu voi mai conside- 
ra niciodată aceste lucruri ca fiind de la sine înţelese. În deta- 
liu, mi-am imaginat că fac duș și simt apa pe faţa și corpul meu, 
sau că pur și simplu stau în picioare în timp ce folosesc toaleta, 
ori că fac o plimbare pe plaja din San Diego, simțind cum îmi 
suflă vântul în fata. Acestea erau câteva dintre lucrurile pe care 
nu le apreciasem niciodată pe deplin înainte de accident, dar 
acum aveau o semnificaţie - și le-am îmbrățișat pe indelete din 
punct de vedere emoțional, până când m-am simţit de parcă aș 
fi fost deja acolo. 


Nu știam ce făceam la acea vreme, dar acum știu: înce- 
peam, de fapt, să mă gândesc la toate aceste posibilități viitoa- 
re care existau în câmpul cuantic, iar apoi le imbrätisam din 
punct de vedere emoţional, pe fiecare în parte. Și, în timp ce 
alegeam acel viitor intentional si îl îmbinam cu emoția elevată 
a gândului de a fi acolo, în viitorul respectiv, în momentul pre- 
zent, corpul meu a început să creadă că se afla într-adevăr în 
acea experienţă viitoare. Pe măsură ce abilitatea mea de a-mi 
observa destinul dorit devenea din ce în ce mai ascuţită, celu- 
lele mele au început să se reorganizeze singure. Am început să 
trimit semnale unor noi gene, în noi moduri și apoi corpul meu 
a început într-adevăr să se însănătoșească mai rapid. 

Ceea ce invatam este unul dintre principiile fundamentale 
ale mecanicii cuantice: mintea și materia nu sunt elemente se- 
parate, gândurile și sentimentele noastre conștiente și incon- 
stiente reprezintă înseși modelele care ne controlează destinul. 
Perseverenta, convingerea si concentrarea pentru a manifesta 
orice viitor posibil se află în interiorul minţii umane și în inte- 
riorul minţii posibilităților infinite din câmpul cuantic. Ambele 
forme ale minţii trebuie să conlucreze pentru a materializa 
orice realitate viitoare, care există deja în mod potenţial. Mi-am 
dat seama că, în acest mod, suntem cu toţii creatori divini, in- 
diferent de rasă, sex, cultură, statut social, educaţie, credințe 
religioase sau chiar de greșeli trecute. Pentru prima oară în 
viata mea m-am simțit cu adevărat binecuvântat. 


Am mai luat și alte decizii-cheie cu privire la vindecarea 
mea. Am pus la punct un întreg regim (descris în detaliu în 
Evolve Your Brain - Dezvoltä-ti creierul), care includea o dietă, 
vizite din partea unor prieteni care practicau vindecarea cu 
ajutorul energiei și un program complex de reabilitare. Dar ni- 
mic nu a fost mai important pentru mine în acea perioadă de- 
cât să intru în contact cu acea inteligenţă din interiorul meu și, 
prin intermediul ei, să îmi folosesc mintea pentru a-mi vindeca 
trupul. 

La nouă săptămâni și jumătate după accident, m-am ridi- 
cat din pat și am pășit din nou în viața mea - fără să fi avut 
corpul în ghips și nici intervenții chirurgicale. Mă recuperasem 
complet. După zece săptămâni am început să primesc din nou 
vizitele pacienţilor și după 12 săptămâni am reluat antrena- 
mentele și ridicarea greutăților, în timp ce îmi continuam rea- 
bilitarea. lar acum, la aproape 30 de ani după accident, pot 
spune cu mâna pe inimă că spatele nu m-a mai durut aproape 
deloc de atunci. 


* Apărută în română cu titlul Antreneazd-ti creierul! Strategii si tehnici de 
transformare mentală, Editura Curtea Veche, București, 2012 (n. red.) 


Prefata 23 


Cercetarea incepe la modul serios 


Dar aceasta aventură nu s-a încheiat aici. După cum era de 
așteptat, nu am mai putut să mă întorc la viața mea ca fiind 
același sine al meu. Eram schimbat în multe privințe. Fusesem 
inițiat într-o realitate pe care nimeni dintre cei pe care îi cu- 
nosteam nu o putea înţelege cu adevărat. Nu puteam să rela- 
tionez cu o mulțime dintre prietenii mei și cu siguranță nu mă 
puteam întoarce la aceeași viata. Lucrurile care fuseseră atât 
de importante pentru mine chiar nu mai contau. Și am început 
să pun întrebări importante, cum ar fi: „Cine sunt?”; „Care este 
sensul acestei vieti?”; „Ce caut eu în această lume?”; „Care este 
scopul meu?” si „Ce sau cine este Dumnezeu?” Am plecat din 
San Diego la scurtă vreme și m-am mutat în regiunea Pacificu- 
lui de Nord-Vest, unde am deschis, în cele din urmă, o clinică 
de chiropractică lângă Olympia, în statul Washington. Dar, la 
început, m-am retras în mare parte din lume și am studiat spi- 
ritualitatea. 


În timp, am devenit de asemenea foarte interesat de remi- 
siile spontane: situațiile în care oamenii s-au vindecat de o 
boală sau afecțiune gravă, considerată terminală sau perma- 
nentă, fără intervenţii medicale tradiționale, cum ar fi operati- 
ile chirurgicale sau medicamentele. În acele nopţi lungi si 
solitare din timpul recuperării mele, când nu puteam dormi, 
făcusem o înţelegere cu acea constientä cum că, dacă as mai 
putea să merg vreodată, mi-aş petrece tot restul vieții investi- 
gând și cercetând conexiunea minte-corp si conceptul influen- 
tei minţii asupra materiei. Și cam asta am făcut în cele aproape 
trei decenii care au trecut de atunci. 


Am călătorit în mai multe tari, unde am vizitat numeroase 
persoane care fuseseră diagnosticate cu anumite boli și fuse- 
seră tratate prin metode convenţionale sau neconvenţionale 
- a căror stare rămăsese aceeași sau se agravase -, până când, 
dintr-odată, au început să se simtă mai bine. Am început să 
le intervievez pe aceste persoane pentru a descoperi ce anume 
aveau în comun experienţele lor, ca să pot înțelege și 

documenta ce anume le imbunätätise starea de sänätate, de- 
oarece mä pasiona sä imbin stiinta cu spiritualitatea. Ceea ce 
am descoperit a fost că fiecare dintre aceste cazuri miraculoa- 
se se baza pe un puternic element mental. 


Omul de știință din mine a început să fie foarte nerăbdător, 
devenind și mai curios. Am ajuns să frecventez din nou cursu- 
rile universitare și să studiez ultimele cercetări din neurostiintä, 
și mi-am continuat pregătirea postuniversitară în imagistică 
cerebrală, neuroplasticitate, epigenetică și psihoneuroimuno- 
logie. Și m-am gândit așa: acum, că știam ce făcuseră acești oa- 
meni pentru a se simți mai bine și acum, că știam totul despre 
știința transformării minţii (sau, cel putin, credeam că știu), ar 
trebui să fiu în stare să o reproduc - atât pentru oamenii bol- 
navi, cât și pentru oamenii sănătoși, care vor să facă schimbări 
ca să-și consolideze nu doar propria sănătate, ci și relaţiile, ca- 
riera, familia și viața, în general. 

După aceea, am fost invitat să fiu unul dintre cei 14 oameni 
de știință și cercetători care au apărut în filmul documentar 
din 2004, What the Bleep Do We Know!? (Ce naiba știm cu ade- 
vărat!?), iar filmul respectiv a devenit peste noapte o senzaţie. 
What the Bleep Do We Know!? (Ce naiba știm cu adevărat!?) îi 
invita pe oameni să pună sub semnul întrebării natura realității 
și apoi să o testeze în vieţile lor, pentru a vedea dacă observa- 
tia lor se materializează sau, probabil într-o exprimare mai 
exactă, dacă observaţia lor devine materie. Oameni din lumea 
întreagă discutau despre film și despre conceptele pe care le 
susținea. La scurt timp după aceea, prima mea carte, Evolve 
Your Brain: The Science of Changing Your Mind (Dezvoltä-ti cre- 
ierul: Stiinta de a-ţi schimba mintea), a fost publicată în 2007. 
La ceva vreme după apariția cărţii, oamenii au început să mă 
întrebe: „Cum faci asta? Cum transformi și cum creezi viața pe 
care ţi-o doresti?”. În curând avea să devină întrebarea pe care 
mi-o puneau oamenii cel mai des. 


Prin urmare, am strâns o echipă și am început să pre- 
dau workshopuri de-a lungul Statelor Unite și pe plan 

international, despre modul in care este conectat creierul nos- 
tru si despre cum iti poti reprograma gandirea folosind princi- 
pii neurofiziologice. La început, la aceste workshopuri, în cea 
mai mare parte doar impartaseam informatii. Dar oamenii vo- 
iau mai mult, asa că am adăugat meditatii pentru o sinergie si 
o completare a informațiilor, oferind participanţilor pași prac- 
tici pentru a face schimbări în mintea și corpul lor, și, drept 
rezultat, si în viata lor. După ce predam workshopurile mele 
introductive în diferite părți ale lumii, oamenii obișnuiau să 
mă întrebe: „Ce urmează?”. Așa că, am început să predau un alt 
nivel al workshopului introductiv. După ce l-am încheiat, și mai 
multă lume a întrebat dacă aș putea preda un alt nivel, un 
workshop mai avansat. Asta a continuat să se întâmple în ma- 
joritatea locurilor unde am susținut prezentări. 


De fiecare dată când credeam că terminasem cu asta, că 
predasem tot ce as fi putut preda, oamenii cereau tot mai mult, 
așa că invatam mai mult de unul singur si perfectionam apoi 
prezentările si meditatiile. S-a creat un impuls, iar eu primeam 
feedback pozitiv; oamenii erau capabili să renunţe la unele 
dintre obiceiurile lor distructive și să ducă vieți mai fericite. 
Deși până în acest punct asociaţii mei și cu mine observaserăm 
doar schimbări minore - nimic cu adevărat semnificativ - oa- 
menii considerau informaţiile interesante și doreau să conti- 
nue practica. Așa că am continuat să merg acolo unde eram 
invitat. Mă gândeam că, atunci când va sosi clipa când nu mă 
vor mai invita, voi ști că am terminat cu această muncă. 


Cam la un an și jumătate după primul nostru workshop, 
echipa mea și cu mine am început să primim mai multe e-mailuri 
de la participanţii noștri, care comentau cu referire la schim- 
bările pozitive pe care le experimentau în urma practicării 
constante a meditatiilor. Un puternic flux al schimbării a înce- 
put să se manifeste în viețile oamenilor, iar aceștia erau cople- 
siti de bucurie. Feedback-ul pe care l-am primit în următorul 
an ne-a atras atenţia atât mie, cât și personalului meu. Partici- 
pantii noștri au început să raporteze nu doar schimbări su- 
biective la nivelul sănătăţii lor fizice, ci și îmbunătăţiri la 

nivelul parametrilor obiectivi din analizele lor medicale. Une- 
ori, cänd primeau analizele, erau perfect normale! Acesti oa- 
meni erau capabili să reproducă exact acele schimbări la nivel 
fizic, mental și emoțional pe care le-am studiat, observat și, 
în ultimă instanță, despre care am scris în Evolve Your Brain 
(Dezvoltä-ti creierul). 


Eram incredibil de emoţionat să fiu martor la așa ceva, de- 
oarece știam că orice lucru care poate fi repetat înclină să devină 
o lege științifică. Se părea că multă lume ne trimitea e-mailuri 
care începeau în aceeași notă: „N-o să vă vină să credeți...” lar 
acum, schimbările respective erau mai mult decât o coincidenţă. 


Apoi, ceva mai târziu în timpul acelui an, în timpul ambelor 
evenimente din Seattle, au început să se întâmple unele lucruri 
extraordinare. La primul eveniment, o femeie cu scleroză mul- 
tiplă (SM), care folosea un baston când a sosit, mergea fără ni- 
ciun ajutor până la finalul workshopului. La cel de-al doilea 
eveniment din acel an, ce a avut loc în Seattle, o altă femeie, 
care suferise de SM vreme de zece ani, a început să danseze, 
declarând că paralizia și amorteala pe care le avusese în picio- 
rul stâng dispăruseră cu desăvârșire. (Vei citi mai multe des- 
pre una dintre aceste femei, și despre altele ca ele, în capitolele 
următoare.) La cerere, în 2010 am predat un workshop mai 
avansat în Colorado, unde oamenii au început să observe că își 
modificau starea de bine chiar acolo, în timpul evenimentului. 
Se ridicau, luau microfonul și relatau niște povești destul de 
inspiratoare. 


Cam în aceeași perioadă, am fost invitat să vorbesc în fata 
mai multor lideri în afaceri despre biologia schimbării, neu- 
rostiinta leadershipului și despre conceptul de a transforma 
indivizii, pentru a transforma cultura. După un discurs inaugu- 
ral adresat unui grup, câţiva directori m-au abordat în legătură 
cu adaptarea ideilor pentru un model corporatist al transfor- 
mării. Prin urmare, am creat un curs de opt ore, care putea fi 
modificat pentru companii și organizații, iar cursul a avut un 

succes atât de mare, încât a generat programul nostru pentru 
corporatii „30 Days to Genius” („Geniu in 30 de zile”). M-am 
pomenit lucränd cu clienti din lumea afacerilor, cum ar fi Sony 
Entertainment Network, Gallo Family Vineyards, compania de 
telecomunicatii WOW! (intitulata initial Wide Open West) si 
multi altii. Acest lucru a dus la crearea unei oferte de coaching 
privat pentru managementul de varf. 


Cererea pentru programele noastre destinate corporatiilor 
a devenit atât de mare, încât am început să antrenez un perso- 
nal specializat in coaching; in prezent am peste 30 de traineri 
activi, inclusiv fosti directori executivi, consultanti pentru cor- 
poratii, psihoterapeuti, avocati, medici, ingineri si profesio- 
niști cu doctorat, care călătoresc în toată lumea, predând acest 
model de transformare diferitelor companii. (Acum avem pla- 
nuri de a începe certificarea antrenorilor independenți în folo- 
sirea modelului schimbării cu propriii lor clienţi.) Nici în 
visurile mele cele mai îndrăzneţe nu mi-am închipuit vreodată 
un asemenea viitor pentru mine. 


Mi-am scris a doua carte, Breaking the Habit of Being Your- 
self; How to Lose Your Mind and Create a New One (Scapă de 
obiceiul de a fi tu însuți: Cum să iti pierzi mintea și să creezi una 
nouă), publicată în 2012, pentru a servi drept ghid practic pen- 
tru cartea Evolve Your Brain (Dezvoltä-ti creierul). În cartea re- 
spectivă nu numai că am explicat mai multe lucruri despre 
neurostiinta schimbării și epigenetică, ci am inclus, de aseme- 
nea, un program de patru săptămâni cu îndrumări, în vederea 
implementării pas cu pas a acestor schimbări, pe baza work- 
shopurilor pe care le predam la acea vreme. 


Apoi, am mai organizat un eveniment, mai avansat, în Co- 
lorado, unde am avut șapte cazuri de remisie spontană a mai 
multor afecțiuni. O femeie care mânca doar salată, din cauza 
unor alergii alimentare grave, s-a vindecat în acel weekend. 


* Apărută în limba română cu titlul Distruge-ti obiceiurile nocive! Cum să-ţi 
determini mintea să lucreze în favoarea ta, Editura Curtea Veche, București, 
2014 (n. red.) 

Altii au fost vindecati de intolerantä la gluten, numitä si boala 
celiacä, de o afectiune tiroidianä, de dureri cronice severe si de 
alte afecțiuni. Dintr-odată, am început să văd unele schimbări 
cu adevărat semnificative în starea de sănătate și în vieţile oa- 
menilor, în timp ce se retrăgeau din realitatea lor curentă la 
acea vreme, pentru a crea una nouă. Se întâmpla chiar în fata 
ochilor mei. 


De la informare la transformare 


Acel eveniment din Colorado, din 2012, a fost punctul de 
cotitură al carierei mele deoarece am văzut, în sfârșit, că oa- 
menii nu numai că erau ajutaţi să își schimbe percepţia asupra 
stării de bine, ci semnalau acum noi gene în noi moduri, chiar 
acolo, în timpul meditatiilor, în timp real, într-o mare măsură. 
Pentru ca o persoană care a fost bolnavă ani de zile, cu o pro- 
blemă de sănătate precum lupusul, să se facă bine în timpul 
unei meditații de o oră, trebuie să se fi întâmplat ceva semnifi- 
cativ atât în mintea persoanei respective, cât și în corpul ei. 
Voiam să îmi dau seama cum să măsor aceste schimbări, pe 
măsură ce se petreceau în timpul workshopurilor, ca să putem 
vedea exact ce se întâmplă. 


Așadar, la începutul anului 2013, am oferit un tip nou-nout 
de eveniment, care ne-a propulsat workshopurile la un cu to- 
tul alt nivel. Pentru acest eveniment, ce a avut loc în Arizona, 
am invitat o echipă de cercetători, inclusiv neurocercetători, 
tehnicieni și experți în fizică cuantică, cu instrumente speciali- 
zate, pentru a participa alături de mine la un workshop de pa- 
tru zile, la care au luat parte peste 200 de participanţi. Experții 
și-au folosit echipamentele pentru a măsura câmpul electro- 
magnetic ambiental în sala unde se desfășura workshopul, 
pentru a vedea dacă energia se schimba în timpul desfășurării 
workshopului. Ei au măsurat, de asemenea, câmpul de energie 
din jurul corpurilor participanţilor și centrii de energie din 
corpurile lor (purtând și numele de chakre), pentru a vedea 
dacă erau capabili să influenţeze acești centri. 

Pentru a efectua aceste mäsurätori, ei au folosit instru- 
mente foarte sofisticate, inclusiv electroencefalografia (EEG) 
pentru a mäsura activitatea electricä a creierului, electroence- 
falografia cantitativă (QEEG) pentru a realiza o analiză compu- 
terizată a datelor EEG, variabilitatea ritmului cardiac (VRC) 
pentru a documenta variaţia în intervalul de timp dintre bătă- 
ile inimii și coerenţa inimii (o măsurare a ritmului cardiac ce 
reflectă comunicarea dintre inimă și creier) și vizualizarea 
prin descărcare de gaze (VDG) pentru a măsura schimbările în 
câmpurile bioenergetice. 


Am efectuat scanări cerebrale multor participanţi atât îna- 
inte, cât și după eveniment, astfel încât să putem vedea ce se 
întâmplă în lumea interioară din creierul oamenilor și, de ase- 
menea, am selectat la întâmplare oameni, pentru a-i scana în 
timpul evenimentului, ca să vedem dacă am putea măsura ori- 
ce tip de schimbări în tiparele cerebrale, în timp real, în timpul 
celor trei meditații pe care le-am condus în fiecare zi. A fostun 
eveniment grozav. O persoană cu boala Parkinson a încetat să 
mai tremure. Altă persoană cu o leziune traumatică a creieru- 
lui a fost vindecată. Persoane cu tumori la nivelul creierului și 
al corpului au descoperit că aceste formaţiuni au dispărut. Nu- 
meroase persoane cu dureri artritice s-au simţit alinati pentru 
prima oară după ani de zile. Toate aceste cazuri erau doar câ- 
teva dintre multe alte schimbări profunde. 


În timpul acestui eveniment uimitor am fost, în sfârșit, ca- 
pabili să surprindem schimbări obiective într-un domeniu 
științific al măsurătorilor și să documentăm schimbările su- 
biective pe care participanţii le-au raportat în privinţa stării 
lor de sănătate. Nu cred că este o exagerare să afirm că ceea ce am 
observat și înregistrat a intrat în istorie. Mai târziu în această 
carte, iti voi arăta ceea ce esti capabil să faci, împărtășind une- 
le dintre aceste povești - povești despre oameni obișnuiți care 
fac lucruri extraordinare. 


Pentru a dezvolta workshopul, am pornit de la următoarea 
idee: am dorit să ofer oamenilor informații științifice și apoi să 

le ofer instruirea necesarä care sä-i ajute sä punä in practicä 
informaţiile respective, astfel încât să poată atinge grade supe- 
rioare de transformare personală. Știința este, până la urmă, 
limbajul contemporan al misticismului. Am învăţat că, în mo- 
mentul în care începi să vorbești în limbajul religiei sau al cul- 
turii, în clipa în care începi să citezi tradiţia, imparti membrii 
audienței în două tabere. Însă ştiinţa le unifică şi demistificä 
ceea ce este mistic. 


Și am descoperit că, dacă aș putea să predau oamenilor 
modelul științific al transformării (contribuind cu un pic de 
mecanică cuantică, pentru a-i ajuta să înțeleagă știința posibi- 
litatii); să îl combin cu ultimele informaţii din neurostiintä, neu- 
roendocrinologie, epigenetică și psihoneuroimunologie; să le 
ofer tipul potrivit de instruire; și să le dau oportunitatea de a 
aplica informaţiile respective, atunci ei ar putea trece printr-o 
transformare. lar dacă aș putea face acest lucru într-un cadru 
în care aş putea măsura transformarea pe măsură ce se petrece, 
atunci acea măsurare a transformării ar deveni o informaţie în 
plus, pe care aș putea-o folosi pentru a-i învăța pe participanţi 
despre transformarea pe care tocmai au experimentat-o. Si, 
odată cu acea transformare, ei ar putea cunoaște o altă trans- 
formare, și tot asa, pe măsură ce oamenii încep să micsoreze 
distanța dintre cine cred ei că sunt și cine sunt cu adevărat - 
creatori divini - fiindu-le si mai ușor să facă acest lucru in 
continuare. Am denumit acest concept „de la informare la 
transformare” si el a devenit noua mea pasiune. 


În prezent, ofer online un curs introductiv intensiv, cu du- 
rata de șapte ore, si, de asemenea, predau în jur de nouă sau 
zece workshopuri progresive pe an, cu durata de trei zile, des- 
fășurate în toată lumea, pe lângă unul sau două workshopuri 
avansate, cu durata de cinci zile, unde-i invităm pe oamenii de 
știință menţionaţi anterior să vină cu echipamentele lor, pen- 
tru a măsura modificările la nivelul creierului, modificările la 
nivelul funcționării inimii, modificările expresiei genetice și 
modificările energetice în timp real. Rezultatele sunt cu adevă- 
rat uluitoare, iar ele alcătuiesc baza acestei cărți. 


INTRODUCERE 


Cum sä iti transformi mintea in materie, 


făcând-o să conteze 


Rezultatele incredibile pe care le-am observat în workshop- 
urile avansate pe care le ofer și toate datele științifice care au 
rezultat de aici m-au condus la ideea de placebo: cum oamenii 
pot lua o pastilă cu zahăr sau li se poate administra o injecție 
salină, și apoi credinţa lor în ceva din afara lor îi face să se în- 
sănătoșească. 


Am început să mă întreb: „Și dacă oamenii ar începe să 
creadă în ei înșiși în loc să creadă în ceva din afara lor? Si dacă 
ar crede că pot schimba ceva în interiorul lor și s-ar îndrepta 
către aceeași stare de a fi în care se află cineva care ia o sub- 
stantä placebo? Oare nu acest lucru au făcut participanții la 
workshop pentru a se însănătoși? Oamenii chiar au nevoie de 
o pastilă sau de o injecție pentru a-şi schimba starea de a fi? Îi 
putem învăţa pe oameni să realizeze același lucru învățându-i 
cum funcționează cu adevărat un placebo?” 


La urma urmei, predicatorul care mânuiește șerpii, bea 
stricnină și nu resimte niciun efect biologic și-a schimbat cu 
siguranță starea de a fi, corect? (Vei citi mai multe despre acest 
lucru în primul capitol.) Așadar, dacă putem apoi începe să mă- 
surăm ce se petrece în creier și să examinăm toate aceste 


* Joc de cuvinte intraductibil, bazat pe traducerea mot-ă-mot a expresiei: 
you can make your mind matter: „îţi poţi transforma mintea în materie”, care 
are și sensul de „îți poţi face mintea să conteze” (n. trad.). 

informații, îi putem învăţa pe oameni cum să facă toate acestea 
de unii singuri, fără să se bazeze pe ceva din afara lor - fără un 
placebo? Îi putem învăţa oare că ei sunt propriul lor placebo? 
Cu alte cuvinte, îi putem oare convinge că, în loc să își pună 
credinţa în ceea ce este cunoscut, cum ar fi o pastilă cu zahăr 
sau o injecție salină, și-o pot pune în necunoscut și să transfor- 
me necunoscutul în cunoscut? 


Si exact despre asta este vorba în această carte: îți permite 
să iti dai seama că dispui deja de întreaga mașinărie biologică 
și neurologică pentru a face întocmai acest lucru. Scopul meu 
este să demistific aceste concepte folosind noua știință prin 
care vedem lucrurile așa cum sunt ele cu adevărat, pentru ca și 
mai multi oameni să își poată schimba stările interne ca să cre- 
eze schimbări pozitive în ceea ce privește starea lor de sănăta- 
te și lumea lor exterioară. Dacă pare prea uimitor ca să fie 
adevărat, atunci, după cum am mai spus, către sfârșitul acestei 
cărți vei vedea unele dintre cercetările compilate din work- 
shopurile noastre, pentru a-ţi arăta exact cum este posibil. 


Despre ceea ce nu vei găsi în această carte 


Aș dori să mă opresc doar o clipă pentru a pune în discuţie 
câteva lucruri pe care nu le vei găsi în această carte, pentru a 
clarifica încă de la început orice posibile idei greşite. În primul 
rând, nu vei citi aici despre etica folosirii substanţelor placebo 
în tratamentul medical. Există numeroase controverse în legă- 
tură cu corectitudinea morală a administrării de substanţe in- 
active pacienţilor care nu fac parte dintr-un studiu medical. 
Deși o discuție despre situaţia în care scopul justifică aseme- 
nea mijloace ar putea merita osteneala într-o conversație mai 
amplă despre placebo, chestiunea este complet separată de 
mesajul pe care această carte caută să îl ofere. Tu ești placebo 
își propune să iti ofere controlul pentru a crea propria ta 
schimbare, și nu să stabilească dacă este sau nu în regulă ca 
alți oameni să te amăgească pentru a face această schimbare. 

De asemenea, aceastä carte nu este despre negare. Niciu- 
na dintre metodele despre care vei citi aici nu implică negarea 
vreuneia dintre problemele de sănătate pe care ai putea să le 
ai în prezent. Chiar dimpotrivă, această carte este dedicată în 
întregime transformării bolilor și afecțiunilor. Interesul meu 
este să măsor schimbările pe care le fac oamenii când trec de 
la boală la sănătate. În loc să urmărească respingerea realităţii, 
Tu ești placebo expune ceea ce este posibil când pășești într-o 
nouă realitate. 


Vei descoperi că un feedback onest, sub forma testelor 
medicale, te va informa dacă ceea ce faci funcționează. După ce 
vei vedea efectele pe care le-ai creat, vei putea acorda atenţie 
lucrurilor pe care le-ai făcut pentru a ajunge la acel rezultat și 
vei putea să le faci din nou. lar dacă ceea ce faci nu functionea- 
za, atunci este vremea să schimbi acel ceva până va funcţiona. 
Asta înseamnă să combini știința cu spiritualitatea. Negarea, 
pe de altă parte, are loc atunci când nu privesti realitatea, ceea 
ce se întâmplă în interiorul tău și în jurul tău. 


De asemenea, această carte nu va pune sub semnul între- 
bării eficiența diferitelor modalități de vindecare. Există nu- 
meroase modalități și multe dintre ele funcționează destul de 
bine. Toate au în anumită măsură un efect benefic măsurabil, 
cel puţin în cazul anumitor oameni, dar în această carte nu do- 
resc să mă concentrez pe o catalogare completă a acestor me- 
tode. Scopul meu aici este să iti prezint modalitatea aparte 
care mi-a captat cel mai mult atenţia: să te vindeci singur doar 
prin intermediul gândirii. Te încurajez să folosești în continua- 
re toate modalităţile de vindecare ce funcționează pentru tine, 
indiferent dacă este vorba despre medicamente pe bază de 
rețetă, intervenții chirurgicale, acupuncturä, chiropracticä, 
biofeedback, masaj terapeutic, suplimente nutritive, yoga, re- 
flexologie, medicină energetică, terapie prin sunet și așa mai 
departe. Tu ești placebo nu este despre faptul de a respinge 
ceva, cu excepția limitărilor impuse de propriul tău sine. 

Ce cuprinde aceastä carte? 
Tu esti placebo este structuratä in douä pärti: 


PARTEA I iti oferă toate cunoștințele detaliate si informa- 
tiile de bază de care ai nevoie pentru a putea înţelege ce este 
efectul placebo si modul în care acționează în creierul și în cor- 
pul tău, precum și cum să creezi același tip de schimbări mira- 
culoase în creierul și în corpul tău, prin forte proprii, doar prin 
puterea gândului. 


Capitolul 1 inaugurează cartea impärtäsind câteva po- 
vești incredibile care demonstrează puterea uimitoare a minţii 
umane. Unele dintre aceste istorisiri relatează cum i-au vinde- 
cat pe unii oameni propriile gânduri, iar altele arată modul în 
care gândurile oamenilor au ajuns chiar să-i îmbolnăvească 
(și, uneori, chiar le-au grăbit moartea). Vei citi despre un băr- 
bat care a murit după ce a aflat că are cancer, deși autopsia sa 
a dezvăluit că fusese diagnosticat greșit; despre o femeie mar- 
cată de depresie timp de decenii, a cărei stare s-a îmbunătăţit 
considerabil în timpul unui studiu pentru medicamente anti- 
depresive, în ciuda faptului că se afla în grupul care a primit 
placeboul; si despre câţiva veterani subreziti de osteoartrită, 
care s-au vindecat în mod miraculos în urma unei operații fal- 
se la genunchi. Vei citi chiar unele povești și mai surprinzătoa- 
re despre blesteme voodoo și despre mânuirea șerpilor. Scopul 
meu, cu privire la împărtășirea acestor povești dramatice, este 
să arăt spectrul larg al lucrurilor pe care mintea umană este 
capabilă să le facă pe cont propriu, fără niciun ajutor din par- 
tea medicinei moderne. Și, să sperăm că asta te va conduce la 
întrebarea: „Cum de este cu putinţă așa ceva?” 


Capitolul 2 oferă o scurtă istorie a placeboului, urmărind 
mărturii ale descoperirilor științifice asociate, începând cu 
anii 1770 (când un medic vienez a folosit magneti pentru a 
induce ceea ce el credea a fi convulsii terapeutice) și până în 
timpurile moderne, când neurocercetătorii rezolvă mistere in- 
citante despre modul în care funcționează mintea. Vei face cu- 
nostintä cu un doctor care a dezvoltat tehnici de hipnoză după 

ce a întârziat la o programare, doar pentru a-l descoperi pe 
pacientul care-l aștepta hipnotizat de flacăra unei lămpi, cu un 
chirurg din Al Doilea Război Mondial care a folosit cu succes in- 
jectii saline ca analgezic pentru soldaţii răniţi, când a rămas 
fără morfină, si cu cercetători pionieri în domeniul psihoneu- 
roimunologiei din Japonia, care au înlocuit frunzele otrăvitoare 
de otetar cu frunze inofensive și au descoperit că grupul lor 
experimental a reacționat mai mult la ceea ce li se spusese că 
experimentau decât la ceea ce experimentau de fapt. 


Vei citi, de asemenea, despre cum s-a insänätosit prin râs 
Norman Cousins; despre cum a reușit Herbert Benson, cerce- 
tător la Harvard și medic, să reducă factorii de risc pentru car- 
diopatie ischemică la pacienţii săi cardiaci, dându-și seama 
cum funcționează Meditatia Transcendentalä; și despre cum 
neurocercetătorul Fabrizio Benedetti, medic și doctor în știin- 
te, și-a stimulat subiecţii, cărora li se administrase un medica- 
ment, apoi a înlocuit medicamentul cu un placebo - și a 
urmărit cum creierul continua să semnaleze producerea ace- 
lor substanțe neurochimice pe care medicamentul le producea 
fără întrerupere. Vei citi, de asemenea, un nou studiu remarca- 
bil, care schimbă cu adevărat regulile jocului: acesta arată că 
pacienții cu sindromul colonului iritabil au reușit să își îmbu- 
nätäteascä spectaculos simptomele luând substanţe placebo - 
chiar dacă știau prea bine că medicatia care le fusese 
administrată era un placebo, și nu o substanţă activă. 


Capitolul 3 te va purta prin fiziologia fenomenelor care 
au loc în creierul tău când se produce efectul placebo. Vei citi 
că, într-un anumit sens, efectul placebo funcţionează pentru că 
poți accepta sau nutri un nou gând, cum că te poți simţi bine, 
pe care apoi îl folosești pentru a înlocui gândul că vei fi mereu 
bolnav. Asta înseamnă că iti poţi schimba modul de gândire, de 
la predicția inconștientă că viitorul tau este același cu trecutul 
tău familiar, la a începe să anticipezi si să aștepți un nou rezul- 
tat potenţial. Dacă ești de acord cu această idee, atunci asta 
înseamnă că va trebui să analizezi modul în care gândești, ce 
anume este mintea și cum afectează aceste lucruri corpul. 

Voi explica modul in care, atäta vreme cät gändesti ace- 
leasi lucruri, ele vor conduce la aceleasi alegeri, care cauzea- 
ză aceleași comportamente, care creează aceleași experienţe, 
care produc aceleași emoții, care, la rândul lor, determină ace- 
leași gânduri - astfel încât, din punct de vedere neurochimic, 
rămâi același. În realitate, iti amintesti tie însuţi cine crezi că 
ești. Dar stai putin; tu nu ești codificat să rămâi la fel pentru tot 
restul vieţii. Voi explica, după aceea, conceptul de neuroplasti- 
citate și faptul că acum știm că creierul este capabil să se 
schimbe de-a lungul vieţii noastre, creând noi căi neuronale și 
noi conexiuni. 


Capitolul 4 se orientează spre o discuţie despre efectul 
placebo în corp, explicând următorul pas al fiziologiei reacției 
placebo. Capitolul începe prin a spune povestea unui grup de 
bărbați mai în vârstă, care au participat la o săptămână de me- 
ditatie organizată de cercetătorii de la Harvard. Aceștia i-au 
rugat să pretindă că sunt cu 20 de ani mai tineri. Până la sfâr- 
șitul săptămânii, bărbaţii au suferit numeroase schimbări fizi- 
ologice măsurabile, dând cu toţii înapoi ceasul biologic; în 
acest capitol vei afla secretul din spatele acestei realizări. 


Pentru a explica acest lucru, capitolul discută, de aseme- 
nea, ce sunt genele și modul în care sunt semnalate în corp. Vei 
afla cum relativ noua și incintanta știință a epigeneticii a făcut 
practic scrum ideea învechită potrivit căreia genele tale sunt și 
destinul tău, invätändu-ne că mintea le poate comanda cu ade- 
vărat noilor gene să se comporte în noi moduri. Vei descoperi 
modul în care corpul a elaborat mecanisme pentru a activa 
anumite gene și pentru a le dezactiva pe altele, ceea ce înseam- 
nă că nu ești condamnat să exprimi orice gene vei fi moștenit. 
Acest lucru înseamnă că poţi învăța cum să iti schimbi conexi- 
unile neuronale pentru a selecta noi gene și pentru a crea 
schimbări fizice reale. Vei citi, de asemenea, despre modul în 
care corpurile noastre accesează celulele stem - materia fizică 
din spatele multor miracole cu efect placebo - pentru a crea 
noi celule sănătoase, în regiuni care au fost vătămate. 

Capitolul 5 face o legäturä intre cele douä capitole anteri- 
oare, explicând modul în care gândurile îți schimbă creierul si 
corpul. Începe prin a pune întrebarea: „Dacă mediul tău se 
schimbă și apoi semnalezi noi gene în noi moduri, este posibil 
să semnalezi noua genă înaintea schimbării mediului actual?” 
Voi explica, după aceea, cum poți folosi o tehnică intitulată re- 
petiție mentală pentru a combina o intenţie clară cu o emoție 
elevată (ca să oferi corpului o mostră a experienţei viitoare), în 
vederea experimentării noului eveniment viitor în momentul 
prezent. 


Cheia este să iti faci gândurile interioare să pară mai reale 
decât evenimentele exterioare, pentru că, atunci, creierul nu 
va mai ști care este diferența dintre cele două și se va schimba, 
astfel încât să pară că evenimentul a avut loc. Dacă ești capabil 
să faci acest lucru cu succes, de suficient de multe ori, îţi vei 
transforma corpul și vei începe să activezi noi gene în noi mo- 
duri, producând schimbări epigenetice - ca si cum evenimen- 
tul viitor imaginat ar fi real. lar apoi, poţi să pășești direct în 
acea nouă realitate și să devii placebo. Acest capitol nu numai 
că prezintă în linii generale știința din spatele modului în care 
se întâmplă acest lucru, ci include, de asemenea, povești rela- 
tate de numeroase personalități publice din diferite domenii, 
care au folosit această tehnică (indiferent dacă erau sau nu pe 
deplin conștiente de ceea ce făceau la vremea respectivă), pen- 
tru a-și împlini cele mai îndrăzneţe visuri. 


Capitolul 6, care se concentrează asupra conceptului de 
sugestibilitate, începe cu o poveste fascinantă, dar care iti da 
fiori. O echipă de cercetători a avut inițiativa de a testa dacă o 
persoană obișnuită, onestă, sănătoasă din punct de vedere 
mintal, care era extrem de sugestibilă la hipnoză, putea fi pro- 
gramată să facă un lucru pe care, în mod normal, l-ar fi consi- 
derat de neconceput: să împuște o persoană străină cu intenţia 
de a ucide. 


Vei vedea că oamenii au diferite grade de sugestibilitate și, 
cu cât ești mai sugestibil, cu atât ești mai capabil să dobândești 

acces la mintea ta subconstientä. Aceasta este cheia către inte- 
legerea efectului placebo, deoarece mintea constientä repre- 
zintă doar 5% din cine suntem. Restul de 95% reprezintă un 
set de stări programate, subconștiente, în care corpul a deve- 
nit mintea. Vei afla că trebuie să treci dincolo de mintea anali- 
tică și să intri în sistemul de operare al programelor tale 
subconștiente, dacă dorești ca noile tale gânduri să ducă la noi 
rezultate si să iti schimbe destinul genetic. Dar vei afla, de ase- 
menea, că meditaţia este un instrument puternic, care poate 
face exact acest lucru. Capitolul se încheie cu o scurtă discuţie 
a diferitelor stări induse de undele cerebrale și care dintre ele 
conduc la un grad mai mare de sugestibilitate pentru tine. 


Capitolul 7 se referă la modul în care atitudinile, credinte- 
le și percepțiile îți schimbă starea de a fi și îţi creează persona- 
litatea - realitatea ta personală - și la modul în care le poți 
modifica pentru a crea o nouă realitate. Vei citi despre puterea 
pe care o exercită credințele inconștiente și vei avea șansa să 
identifici unele dintre acele credințe pe care le-ai nutrit fără să 
iti dai seama. Vei citi, de asemenea, despre modul in care me- 
diul și amintirile tale asociative iti pot sabota abilitatea de a-ți 
schimba credinţele. 


Voi explica mai exhaustiv că, pentru a-ţi schimba credințe- 
le și percepțiile, trebuie să combini o intenţie clară cu o emoție 
elevată, care îți condiționează corpul să creadă că potentialita- 
tea viitoare pe care ai selectat-o din câmpul cuantic s-a întâm- 
plat cu adevărat. Emotia elevată este vitală, deoarece doar 
atunci când alegerea ta va purta o amplitudine a energiei mai 
mare decât programele codificate din creierul tău și decât de- 
pendenta emoțională din corpul tău, vei fi în stare să schimbi 
circuitele și expresia genetică a corpului tău și, de asemenea, 
să iti reconditionezi corpul pentru o nouă minte (stergänd ori- 
ce urmă a vechilor circuite și conditionäri neuronale). 


In Capitolul 8, iti voi prezenta universul cuantic, lumea 
imprevizibilă a materiei și energiei, din care sunt formaţi ato- 
mii și moleculele oricărui lucru din univers, ce se dovedesc, 

intr-adevär, a fi mai curänd energie (aratänd ca un spatiu gol) 
decât materie solidă. Modelul cuantic, ce susține că toate posi- 
bilitätile există în acest moment prezent, este cheia ta de a fo- 
losi efectul placebo pentru vindecare, deoarece iti permite să 
alegi un nou viitor pentru tine însuți si, de fapt, să îl transformi 
în realitate prin observare. Vei înţelege, după aceea, cât este de 
posibil să treci puntea către schimbare și să faci din necunos- 


cut cunoscut. 


Capitolul 9 îți prezintă trei persoane de la workshopurile 
mele, care au raportat niște rezultate cu adevărat remarcabile 
după ce au utilizat exact aceleași tehnici despre care vorbim 
pentru a-și îmbunătăți starea de sănătate. Mai întâi, o veţi în- 
tâlni pe Laurie care, la vârsta de 19 ani, a fost diagnosticată cu 
o boală osoasă degenerativă rară, despre care doctorii i-au 
spus că este incurabilă. Deși Laurie a suferit 12 fracturi majore 
la nivelul piciorului și al șoldului stâng, în urma cărora a rămas 
dependentă de cârje pentru a se deplasa, astăzi ea merge per- 
fect normal, fără să aibă nevoie nici măcar de un baston. Radi- 
ografiile ei nu prezintă nicio urmă de fractură osoasă. 


Apoi, ţi-o voi prezenta pe Candace, care a fost diagnosticată 
cu tiroidita Hashimoto - o afecţiune tiroidiană gravă, însoțită 
de o serie de complicaţii - într-o perioadă a vieții când era pli- 
nă de resentimente și de furie. Doctorul lui Candace i-a spus că 
va trebui să ia medicamente pentru tot restul vieţii, dar ea i-a 
demonstrat că se înșelase după ce, în cele din urmă, a fost în 
stare să inverseze evoluția bolii. Astăzi, Candace este pe 
de-a-ntregul îndrăgostită de o viata cu totul nouă și nu mai ia 
medicamente pentru tiroidă, care este complet normală, după 
cum au arătat testele de sânge. 


În sfârşit, o vei întâlni pe Joann (femeia menţionată în Pre- 
față), mamă a cinci copii, antreprenor și femeie de afaceri de 
succes, pe care mulți o considerau o femeie cu puteri suprao- 
menesti - înainte de a se präbusi brusc, fiind diagnosticată cu 
o formă avansată de scleroză multiplă. Starea lui Joann s-a 
agravat rapid, iar în cele din urmă, nu a mai putut să își miște 

picioarele. Când a venit prima oară la workshopurile mele, a 
suferit doar schimbări minore - până într-o zi, când femeia 
care nu își mai mișcase picioarele de ani de zile a mers prin 
cameră fără niciun ajutor, după o meditaţie de doar o ora! 


Capitolul 10 împărtășește povești remarcabile ale parti- 
cipantilor la workshop, împreună cu scanările cerebrale care 
le-au însoţit. Îi vei întâlni pe Michelle, care s-a vindecat com- 
plet de boala Parkinson, și pe John, un paraplegic care s-a ridi- 
cat din scaunul cu rotile după o meditaţie. Vei citi cum Kathy 
(un CEO care trăia viata la turație maximă) a învăţat să desco- 
pere momentul prezent și cum Bonnie s-a vindecat de fibroa- 
me şi de sângerările menstruale abundente. În sfârșit, o vei 
întâlni pe Genevieve, care a fost cuprinsă de o asemenea stare 
de extaz în timpul meditatiei, încât lacrimi de fericire au înce- 
put să-i curgă pe chip, și pe Maria, a cărei experiență poate fi 
descrisă doar ca un orgasm la nivelul creierului. 

Îţi voi arăta datele pe care echipa mea de oameni de știință 
le-a strâns din scanările cerebrale ale acestor oameni, astfel 
încât să poți vedea schimbările la care am asistat în timp real 
pe parcursul workshopurilor. Partea cea mai bună a tuturor 
acestor date este că demonstrează faptul că nu trebuie să fii 
călugăr sau călugăriță, savant, om de știință sau lider spiritual 
pentru a avea realizări similare. Nu ai nevoie de doctorat sau 
de diplomă medicală. Oamenii din această carte sunt persoane 
obișnuite, ca și tine. După ce vei citi acest capitol, vei înțelege 
că tot ce au făcut acești oameni nu tine de magie si nu e nici 
măcar ceva atât de miraculos; ei pur și simplu au învăţat și au 
aplicat abilități care se pot preda. lar dacă vei practica și tu 
aceleași abilități, vei reuși să faci schimbări similare. 

PARTEA A DOUA a cărții este dedicată în întregime medi- 
tatiei. Include Capitolul 11, care trasează câţiva pași simpli de 
pregătire pentru meditaţie și parcurge tehnici specifice pe 
care le vei găsi utile, și Capitolul 12, care iti oferă instrucțiuni 
pas cu pas pentru folosirea tehnicilor de meditație pe care 
le predau în workshopurile mele - aceleași tehnici pe care 

participantii le-au folosit pentru a obtine rezultatele remarca- 
bile despre care ai citit la începutul acestei cărți. 


Mă bucur să spun că, deși nu avem încă toate răspunsurile 
despre valorificarea puterii efectului placebo, tot felul de oa- 
meni folosesc aceste idei chiar în clipa aceasta pentru a face 
schimbări extraordinare în vieţile lor, tipul de schimbări pe 
care mulți alţii le consideră practic imposibile. Tehnicile pe 
care le împărtășesc în această carte nu trebuie să fie limitate la 
vindecarea unei afecțiuni fizice; ele pot fi, de asemenea, aplica- 
te îmbunătățirii oricărui aspect al vieţii tale. Speranța mea este 
că această carte te va inspira să încerci și tu aceste tehnici și să 
faci ca același tip de schimbări aparent imposibile să devină 
posibile și în viața ta. 


Nota autorului: Deși poveștile persoanelor din workshop- 
urile mele care au experimentat vindecarea sunt adevărate, nu- 
mele lor și anumite detalii de identificare au fost schimbate în 
această carte pentru a le proteja intimitatea. 


Partea I 


INFORMAREA 


Capitolul întâi 


Este cu putinţă? 


Sam Londe, un vânzător de pantofi ce locuia în apropie- 
rea orașului St. Louis, la începutul anilor 1970, a început să 
aibă dificultăţi la inghitire.! În cele din urmă, a mers la un 
medic, care a descoperit că Londe suferă de cancer esofagian 
metastatic. La acea vreme, cancerul esofagian metastatic era 
considerat incurabil; nimeni nu îi supravietuise vreodată. 
Era o condamnare la moarte, iar doctorul lui Londe i-a dat 
vestea pe un ton sumbru, adecvat situaţiei. 


Ca să-i ofere lui Londe cât mai mult timp posibil, docto- 
rul i-a recomandat o intervenţie chirurgicală pentru a înlătu- 
ra țesutul canceros din esofag și stomac, unde se răspândise 
cancerul. Având încredere în doctor, Londe a fost de acord și 
a fost supus intervenției chirurgicale. A făcut fata operaţiei 
pe cât de bine se putea, dar, în curând, lucrurile au început să 
se agraveze. O tomografie la ficat a mai scos la iveală o veste 
proastă: cancer extins la întregul lob stâng al ficatului. Doctorul 
i-a spus lui Londe că, din nefericire, mai avea cel mult câteva 
luni de trăit. 


Așadar, Londe și noua lui soție, amândoi trecuţi de 70 de 
ani, au aranjat să se mute la 480 de kilometri depărtare, în 
Nashville, de unde era familia soţiei. La scurt timp după ce 
s-au mutat în Tennessee, Londe a fost internat în spital si dat 
în grija medicului internist Clifton Meador. Prima oară când 
doctorul Meador a intrat în rezerva lui Londe, a descoperit 

un bärbat mic de staturä, neras, ghemuit sub un morman de 
pături si care părea mai mult mort decât viu. Londe era moro- 
cănos si necomunicativ, iar infirmierele i-au explicat medicu- 
lui că așa fusese încă de la internare, cu câteva zile înainte. 


Deși Londe avea un nivel crescut de glucoză în sânge din 
cauza diabetului, restul analizelor lui de sânge erau destul de 
normale, cu excepţia unor niveluri ușor crescute ale enzime- 
lor din ficat, ceea ce era de așteptat în cazul cuiva cu cancer 
hepatic. Examinările medicale ulterioare nu au mai arătat ni- 
mic în neregulă, fiind o binecuvântare, având în vedere sta- 
rea disperată a pacientului. La ordinele noului său doctor, 
Londe a beneficiat fără prea mare entuziasm de terapie fizi- 
că, de o dietă pe bază de lichide cu vitamine și minerale și de 
multă îngrijire specializată și atenţie. După câteva zile, a în- 
ceput să prindă puteri, devenind mai putin morocänos. A 
început să vorbească cu doctorul Meador despre viaţa lui. 


Londe mai fusese căsătorit înainte, iar el și prima lui so- 
tie fuseseră adevărate suflete pereche. Nu avuseseră copii, 
dar altminteri, duseseră o viata frumoasă. Cum le plăcea să 
navigheze, după ce s-au pensionat, au cumpărat o casă pe 
marginea unui lac artificial. Apoi, târziu într-o noapte, digul 
estic din apropiere s-a spart, iar un zid de apă le-a izbit casa 
și le-a măturat-o. Londe a supravieţuit în mod miraculos, 
agatandu-se de resturile purtate de ape, însă corpul soţiei lui 
nu a mai fost găsit niciodată. 


„Am pierdut tot ce-am iubit vreodată”, i-a spus el docto- 
rului Meador. „Inima și sufletul meu s-au pierdut în inundația 
din acea noapte.” 


La șase luni de la moartea primei soţii, când încă o jelea, 
adâncit în depresie, Londe a fost diagnosticat cu cancer eso- 
fagian şi a suferit o intervenţie chirurgicală. În acea perioadă 
a întâlnit-o si s-a căsătorit cu cea de-a doua sa soție, o femeie 
cumsecade, care știa de boala lui în stadiu terminal și a fost 
de acord să aibă grijă de el cât mai avea de trăit. La câteva 

luni după ce s-au căsătorit, s-au mutat în Nashville, iar docto- 
rul Meador știa deja restul poveștii. 


După ce Londe a terminat de povestit, doctorul, uimit de 
ceea ce auzise, a întrebat plin de compasiune: „Ce vrei să fac 
pentru tine?” Bărbatul aflat pe moarte s-a gândit o vreme. 


„As vrea să apuc Crăciunul, ca să pot fi cu soţia mea și cu 
familia ei. Au fost tare buni cu mine”, a răspuns el într-un final. 
,Ajutati-ma doar să trăiesc până la Crăciun. E tot ce vreau.” 
Doctorul Meador i-a răspuns lui Londe că avea să facă tot ce-i 
stătea în putinţă. 

La externarea lui Londe, la sfârșitul lunii octombrie, aces- 
ta era de fapt într-o formă mult mai bună decât la sosire. Doc- 
torul Meador era surprins, dar mulțumit de cât de bine se 
simţea Londe. După aceea, doctorul și-a vizitat pacientul cam 
o dată pe lună și, de fiecare dată, Londe arăta bine. Dar exact la 
o săptămână de la Crăciun (de Anul Nou), soția lui Londe l-a 
adus înapoi la spital. 


Doctorul Meador a fost surprins să descopere că Londe 
părea din nou să fie pe moarte. Tot ce a putut depista a fost o 
febră ușoară si o mică zonă cu pneumonie, descoperită pe 
radiografia pulmonară a lui Londe, deși bărbatul nu părea să 
sufere de nicio insuficiență respiratorie. Toate testele de sân- 
ge ale lui Londe arătau bine, iar culturile pe care le ceruse 
medicul au avut rezultate negative pentru oricare alte boli. 
Doctorul Meador i-a prescris antibiotice și l-a conectat la 
aparatele de respiraţie artificială, fără să-și piardă speranţa, 
dar în 24 de ore, Sam Londe a murit. 

După cum ati putea presupune, aceasta este o poveste 
despre un diagnostic tipic de cancer, urmat de o moarte re- 
gretabilă, urmare a unei boli fatale, nu-i așa? 


Nu vă pripiti cu concluziile. 
Când cei de la spital au efectuat autopsia lui Londe, s-a 


întâmplat un lucru ciudat. De fapt, ficatul bărbatului nu era 
distrus de cancer; el avea doar un nodul canceros foarte mic 

pe lobul stäng si incä o patä foarte micä pe un plamän. Ade- 
vărul este că niciuna dintre aceste forme de cancer nu era 
suficient de avansată pentru a-l ucide. Şi, în realitate, regiu- 
nea din jurul esofagului era și aceasta complet sănătoasă. To- 
mografia anormală la ficat, făcută la spitalul din St. Louis, 
arătase, se pare, un fals rezultat pozitiv. 


Sam Londe nu a murit de cancer esofagian, si nici de can- 
cer la ficat. De asemenea, nu a murit nici din cauza pneumo- 
niei ușoare pe care o avea când a fost internat, din nou, în 
spital. A murit, pur și simplu, deoarece toată lumea din preaj- 
ma lui credea că este pe moarte. Doctorul lui din St. Louis a 
crezut că Londe este pe moarte și apoi doctorul Meador din 
Nashville a crezut la Londe este pe moarte. Soţia și familia lui 
Londe au crezut, de asemenea, că el este pe moarte. Si, cel 
mai important, Londe însuși a crezut că este pe moarte. Este 
posibil ca Londe să fi murit doar din cauza acestui gând? Este 
posibil ca gândul să fie atât de puternic? Și, dacă ar fi așa, să 
fie cazul acesta unic? 


Este posibil să iei o supradoză dintr-un placebo? 


Fred Mason, student la masterat în vârstă de 26 de ani, a 
căzut în depresie când prietena lui s-a despărţit de el.? Apoi, 
a văzut o reclamă pentru un studiu clinic pentru un nou me- 
dicament antidepresiv și a decis să se înscrie. Cu patru ani 
înainte, suferise un episod depresiv, moment la care doctorii 
i-au prescris antidepresivul amitriptilină (Elavil), însă Mason 
a fost nevoit să întrerupă medicatia când a devenit excesiv de 
somnolent si a prezentat amortealä la nivelul membrelor. 
Considerase că medicamentul era prea puternic pentru el, 
iar acum spera că acest nou medicament va avea mai puține 
efecte secundare. 


După ce a participat la studiu aproximativ o lună, a decis 
să îşi sune fosta prietenă. Cei doi s-au certat la telefon, iar 

după ce Mason a închis telefonul, a apucat în mod impulsiv 
flaconul de pastile de la studiu și a înghiţit toate cele 29 de 
pastile din recipient, încercând să se sinucidă. Şi-a regretat 
imediat gestul. Năpustindu-se pe palierul blocului, Mason a 
strigat disperat după ajutor, după care s-a prăbușit pe podea. 
O vecină l-a auzit strigând și l-a găsit pe jos. 

Tresărind spasmodic, i-a spus vecinei sale că făcuse o gre- 
sealä teribilă, că luase toate pastilele pe care le avea, dar că nu 
voia cu adevărat să moară. Când a rugat-o pe vecină să îl ducă 
la spital, aceasta a fost de acord. Când Mason a ajuns la camera 
de gardă, era palid și transpira, avea tensiunea 8/4 si pulsul 
140. Respirând agitat, repeta întruna: „Nu vreau să mor”. 

Când medicii l-au examinat, nu au găsit nimic în neregulă, 
cu excepția tensiunii mici, a pulsului accelerat și a respirației 
agitate. Chiar si asa, părea letargic și vorbea nedeslusit. Echi- 
pa medicală i-a făcut o perfuzie și a conectat-o la o soluţie 
salină, i-a prelevat lui Mason mostre de sânge și urină, și l-a 
întrebat ce medicament luase. Mason nu își putea aminti cum 
se numeşte. 


EI le-a spus doctorilor că era un antidepresiv experimental, 
care făcea parte dintr-un studiu. Apoi le-a înmânat flaconul 
gol, care conţinea, într-adevăr, informaţii tipărite pe etichetă, 
despre studiul clinic, deși nu și numele medicamentului. Nu 
puteau decât să aștepte rezultatele de laborator si să-i moni- 
torizeze semnele vitale pentru a se asigura că starea nu i se 
agravează, în speranţa că personalul spitalului îi va putea 
contacta pe cercetătorii care conduseseră studiul. 


Patru ore mai târziu, după ce au venit rezultatele testelor 
de laborator, indicând că totul era normal, un medic care fă- 
cuse parte din echipa de studiu clinic al medicamentului a 
sosit la fața locului. Verificând codul de pe eticheta flaconului 
gol al lui Mason, cercetătorul s-a uitat pe dosarul studiului. 
Apoi a anunţat că, de fapt, Mason luase un placebo și că pas- 
tilele pe care le inghitise nu conţineau niciun medicament. În 

chip miraculos, tensiunea si pulsul lui Mason au revenit la 
normal in cäteva minute. Si, ca prin farmec, nu mai era nici 
excesiv de somnolent. Mason cäzuse victimä efectului nocebo: 
o substantä inofensivä care, din cauza asteptärilor puternice, 
provoacä efecte däunätoare. 


Este oare posibil ca simptomele lui Mason să fi apărut 
doar pentru că exact asta se așteptase să se întâmple după ce 
inghitise un pumn uriaș de antidepresive? Ar fi putut mintea 
lui Mason, ca și în cazul lui Sam Londe, să fi preluat controlul 
asupra corpului său, impulsionată de așteptări referitoare la 
ceea ce părea să fie cel mai probabil scenariu viitor, până în- 
tr-acolo încât a făcut ca acest scenariu să devină real? S-ar 
putea întâmpla acest lucru, chiar dacă ar însemna ca mintea 
să preia controlul asupra funcţiilor care, în mod normal, nu 
se află sub control conștient? lar dacă acest lucru ar fi posi- 
bil, ar putea fi, de asemenea, adevărat că, în cazul în care gân- 
durile noastre ne pot îmbolnăvi, noi avem, de asemenea, 
abilitatea de a ne folosi gândurile pentru a ne însănătoși? 


Depresia cronică dispare ca prin farmec 


Janis Schonfeld, un designer de interior în vârstă de 46 
de ani din California, suferea de depresie, din adolescenţă. Ea 
nu apelase niciodată la ajutor medical pentru această afectiu- 
ne până când, în 1997, a văzut un anunț într-un ziar. Institutul 
de Neuropsihiatrie al UCLA’ căuta voluntari pentru un studiu 
clinic de testare a unui nou antidepresiv numit venlafaxină 
(Effexor). Schonfeld, a cărei depresie se intensificase până în 
punctul în care, soție si mamă fiind, ajunsese chiar să se gân- 
dească la sinucidere, a profitat de ocazia de a face parte din 
studiu. 


Când Schonfeld a ajuns la institut pentru prima dată, un 
tehnician medical a conectat-o la un electroencefalograf 


* Acronim pentru Universitatea din California, Los Angeles (n.red.) 

(EEG) pentru a-i monitoriza și înregistra activitatea undelor 
cerebrale timp de aproximativ 45 de minute și, nu la mult 
timp după aceea, Schonfeld a plecat cu un flacon de pastile de 
la farmacia spitalului. Știa că aproximativ jumătate din grupul 
de 51 de subiecţi avea să primească medicamentul și jumăta- 
te avea să primească un placebo, deși nici ea, nici doctorii 
care conduceau studiul nu aveau nicio idee în care grup fusese 
repartizată în mod aleatoriu. De fapt, nimeni nu avea să știe 
acest lucru până la sfârșitul studiului. Dar, în perioada respec- 
tivă, acest lucru aproape că nici nu conta pentru Schonfeld. 
Era entuziasmată și plină de speranţa că, după decenii de 
luptă cu depresia clinică, o afecțiune din cauza căreia uneori 
izbucnea brusc în lacrimi fără niciun motiv evident, ar putea 
în sfârșit să primească ajutor. 


Schonfeld a fost de acord să se întoarcă în fiecare săptă- 
mână, pe toată durata celor opt săptămâni ale studiului. De 
fiecare dată, răspundea la întrebări despre modul în care se 
simţea și, de câteva ori, a fost supusă altor monitorizări EEG. 
Nu a durat mult după ce a început să ia pastilele si Schonfeld 
a început să se simtă considerabil mai bine, pentru prima 
oară în viaţa ei. În mod ironic, avea şi stări de greață, dar 
aceasta era o veste bună deoarece știa că greata era unul din- 
tre efectele secundare obișnuite ale medicamentului testat. 
S-a gândit că în mod sigur trebuie să fi luat medicamentul 
activ, de vreme ce depresia ei începea să dispară, și resimțea, 
de asemenea, efecte secundare. Chiar și infirmiera cu care 
stătea de vorbă, în vizitele ei săptămânale, era convinsă că 
Schonfeld lua medicamentul adevărat, datorită schimbărilor 
prin care trecea. 


În sfârșit, la finalul studiului de opt săptămâni, unul din- 
tre cercetători a dezvăluit adevărul șocant: Schonfeld, care 
nu mai avea tendinţe suicidale si se simțea alt om după ce 
luase pastilele, se aflase, de fapt, în grupul placebo. Schonfeld 
a fost uluită. Era sigură că doctorul făcuse o greșeală. Pur și 

simplu nu credea că se putea simți mult mai bine după atâţia 
ani de depresie sufocantă, pur și simplu deoarece luase un 
flacon cu pastile de zahăr. Și avusese până și efectele secunda- 
re! Trebuie să fi fost o încurcătură. L-a rugat pe doctor să ve- 
rifice din nou dosarele. A râs amuzată când acesta a asigurat-o 
că flaconul pe care îl luase acasă, flaconul care o făcuse să-și 
recapete viața, conținea într-adevăr doar pastile placebo. 


În timp ce stătea acolo, în stare de șoc, doctorul a subliniat 
că numai pentru că nu primise niciun fel de medicamente 
adevărate, acest lucru nu însemna că își imaginase depresia 
sau îmbunătăţirea stării ei; asta însemna doar că indiferent 
ce o făcuse să se simtă mai bine, nu se datora Effexorului. 


Si nu era singura: rezultatele studiului aveau să arate în 
curând că 38% din grupul placebo se simțea mai bine, în 
comparație cu 52% din grupul care primise Effexor. Dar când 
a sosit si restul datelor, a fost rândul cercetătorilor să fie sur- 
prinși: pacienţii ca Schonfeld, a căror stare s-a îmbunătăţit în 
urma folosirii pastilelor placebo, nu și-au imaginat doar că se 
simt mai bine; ei chiar își schimbaseră tiparele undelor cere- 
brale. Datele EEG înregistrate cu atâta fidelitate în timpul 
studiului au arătat o creștere semnificativă a activităţii în 
cortexul prefrontal, care, de obicei, are o activitate foarte scă- 
zută în cazul pacienţilor cu depresie. 


Astfel, efectul placebo nu numai că i-a schimbat mintea 
lui Schonfeld, ci a cauzat, de asemenea, schimbări fizice în 
biologia acesteia. Cu alte cuvinte, efectul nu era doar în min- 
tea ei; era si în creierul ei. Nu doar că se simțea bine - era 
bine. Până la sfârșitul studiului, Schonfeld avea, la propriu, 
un creier diferit, fără să fi luat alt medicament sau fără să fi 
făcut nimic diferit. Mintea ei a fost cea care i-a schimbat cor- 
pul. După mai bine de 12 ani, starea lui Schonfeld era încă 
mult îmbunătăţită. 

Cum este posibil ca o pastilă cu zahăr nu numai să 
oprească simptomele unei depresii adânci, ci să provoace și 

efecte secundare autentice, cum ar fi greata? Si ce înseamnă 
că aceeași substanță inactivă are de fapt puterea de a schim- 
ba modul în care undele cerebrale declanșează impulsuri, 
intensificând activitatea chiar în acea regiune a creierului 
afectată cel mai mult de depresie? Poate mintea subiectivă să 
creeze cu adevărat acele tipuri de schimbări fiziologice 
obiectiv măsurabile? Ce se întâmplă în minte și corp care să 
permită unei substanțe placebo să imite cu atâta desăvârșire 
un medicament adevărat? Ar putea oare același efect feno- 
menal de vindecare să aibă loc nu doar în cazul unei boli 
mintale cronice, ci și în cazul unei afecțiuni care amenință 
viața, cum ar fi cancerul? 


Un leac „miraculos”: Ba îl vezi, ba nu-l mai vezi 


În 1957, psihologul de la UCLA Bruno Klopfer a publicat 
un articol într-o revistă evaluată inter pares, în care a spus 
povestea unui bărbat desemnat cu numele de „domnul Wright” 
si suferind de limfom în stadiu avansat, o formă de cancer a 
glandelor limfatice.* Bărbatul avea tumori uriașe, unele mari 
cât o portocală, la gât, în zona inghinală și la subsuori, iar 
cancerul său nu răspundea deloc la tratamentele conventio- 
nale. Acesta zăcea de câteva săptămâni, „cu febră, cu respira- 
ţia întretăiată, complet țintuit la pat”. Medicul lui, Philip West, 
renuntase la orice speranţă - deși Wright însuși nu renunta- 
se. Când Wright a aflat că spitalul unde era tratat (în Long 
Beach, California) se întâmpla să fie unul dintre cele zece 
spitale și centre de cercetare din tara care evaluau un medi- 
cament experimental extras din sânge de cal, denumit Krebi- 
ozen, a devenit foarte entuziasmat. Wright l-a bătut la cap 
fără oprire pe doctorul West timp de mai multe zile, până 
când acesta a fost de acord să îi dea o doză din noul medica- 
ment (deși, în mod oficial, Wright nu putea participa la studiu, 
care punea condiţia ca pacienţii să aibă o speranţă de viață 
de cel puţin trei luni). 

Wright și-a primit injectia cu Krebiozen într-o vineri, iar 
până luni începuse să meargă, râzând și glumind cu infirmie- 
rele, comportându-se cam ca și cum ar fi fost un cu totul alt 
om. Doctorul West a anunţat că tumorile „se topiserä ca bul- 
gării de zăpadă puşi pe o plită încinsă”. În trei zile, tumorile 
ajunseseră la jumătate din dimensiunea lor iniţială. Peste 
alte zece zile, Wright a fost trimis acasă - se vindecase. Părea 
un miracol. 


Dar două luni mai târziu, presa a relatat că cele zece stu- 
dii au demonstrat că Krebiozenul se dovedise a fi un eșec. 
Odată ce Wright a citit știrea, a devenit pe deplin conștient de 
rezultate și a acceptat ideea că medicamentul era inutil, a re- 
cidivat imediat, iar tumorile i-au revenit în scurt timp. Docto- 
rul West bănuia că reacţia pozitivă inițială a lui Wright se 
datorase efectului placebo și, știind că pacientul său era în 
fază terminală, s-a gândit că nu avea mare lucru de pierdut - 
iar Wright avea numai de câștigat - dacă își testa teoria. Prin 
urmare, doctorul i-a spus lui Wright să nu creadă relatările 
din ziare si că recidivase deoarece se descoperise că Krebio- 
zenul care îi fusese administrat făcea parte dintr-un lot cu 
probleme. Un medicament pe care doctorul West l-a denumit 
o versiune „nouă, super-rafinată, cu eficiență dublă” era în 
drum spre spital, iar Wright putea să îl aibă imediat ce avea 
să sosească. 


Asteptänd să fie vindecat, Wright era în al nouălea cer și, 
câteva zile mai târziu, a primit injectia. De data aceasta, se- 
ringa folosită de doctorul West nu conținea niciun medica- 
ment, fie el experimental sau nu. Seringa era umplută doar 
cu apă distilată. 

Si de data aceasta, tumorile lui Wright au dispărut ca prin 
farmec. Acesta s-a întors fericit acasă și s-a simţit bine pen- 
tru alte două luni, după ce a scăpat de tumorile din corp. Dar 
apoi Asociația Medicală Americană a anunţat că, într-adevăr, 
Krebiozenul nu era bun de nimic. Instituţia medicală fusese 

păcălită. „Medicamentul-minune” se dovedise a fi o inselätorie: 
nimic mai mult decât ulei mineral conţinând un simplu ami- 
noacid. Producătorii au fost în cele din urmă puși sub acuzare. 
La auzul acestor vești, Wright a suferit o ultimă recidivă - 
pierzându-și credinţa în posibilitatea însănătoșirii. S-a întors 
lipsit de speranţă la spital, și peste două zile a murit. 

Este posibil ca Wright să își fi schimbat starea de a fi, nu 
o dată, ci de două ori, în aceea a unui om care pur și simplu 
nu avea cancer - într-un interval de câteva zile? A reacționat 
apoi corpul său în mod automat la o nouă minte? Și oare și-ar 
fi putut schimba din nou starea în cea a unui om cu cancer, 
după ce a auzit că se presupunea că medicamentul nu avea 
nicio valoare, corpul său creând exact aceeași chimie și întor- 
cându-se la starea de rău familiară? Este posibil să realizezi o 
asemenea stare biochimică nouă nu doar când iei o pastilă 
sau primesti o injecție, ci, de asemenea, atunci când ești supus 
unei proceduri invazive precum intervenţia chirurgicală? 


Operația la genunchi care nu a avut niciodată loc 


În 1996, chirurgul ortoped Bruce Moseley, pe atunci la 
Colegiul de Medicină Baylor și unul dintre cei mai influenţi 
experți în medicina sportivă ortopedică din Houston, a publi- 
cat un studiu experimental pe baza experienţei sale cu zece 
voluntari - cu toţii bărbaţi care se aflaseră în serviciul arma- 
tei și sufereau de gonartroza.° Din cauza severitätii acestei 
afecțiuni, mulți dintre acești bărbaţi șchiopătau vizibil, mer- 
geau cu ajutorul unui baston sau aveau nevoie de o formă sau 
alta de ajutor pentru a se deplasa. 


Studiul a fost conceput pentru a cerceta procedura chirur- 
gicală artroscopică, o intervenţie chirurgicală larg răspândită, 
ce presupunea anestezierea pacientului înainte de efectuarea 
unei mici incizii, în aceasta introducându-se un instrument 
cu fibră optică denumit artroscop, pe care chirurgul îl utiliza 
pentru a examina în detaliu articulaţia pacientului. În timpul 

operaţiei, doctorul răzuia și curäta articulația pentru a înlă- 
tura toate fragmentele de cartilaj degenerat, considerat a fi 
cauza inflamării și durerii. La acea vreme, în jur de 750 000 de 
pacienţi aveau parte de acest tip de intervenţie chirurgicală 
în fiecare an. 


În studiul doctorului Moseley, doi dintre cei zece bărbaţi 
urmau să aibă parte de operaţia standard, denumită debrida- 
re (în cadrul căreia chirurgul răzuiește porțiuni de cartilaj 
din încheietura genunchiului); trei din aceștia urmau să treacă 
printr-o procedură denumită lavaj articular (în cadrul căreia 
se injectează apă la presiune mare în încheietura genunchiu- 
lui, curätänd si indepärtänd materialul artritic distrus); iar 
cinci dintre ei urmau să treacă printr-o intervenție chirurgi- 
cală simulată, în cadrul căreia doctorul Moseley sectiona abil 
pielea cu un bisturiu, apoi o cosea la loc fără să execute nicio 
procedură medicală. Acei cinci bărbaţi nu urmau să aibă par- 
te de nicio atroscopie, de nicio răzuire a articulației, de nicio 
înlăturare a fragmentelor osoase și nici de vreo procedură de 
spălare - ci doar de o incizie și apoi de suturi chirurgicale. 


Începutul fiecăreia dintre cele zece proceduri a fost exact 
același: pacientul era dus în scaunul cu rotile în sala de ope- 
ratie, apoi i se făcea anestezie generală, în timp ce doctorul 
Moseley se spăla pe mâini pentru operaţie. Odată ce chirur- 
gul intra în sala de operaţie, el găsea un plic sigilat pregătit 
pentru el, în care i se spunea ce pacient dintre cele trei gru- 
puri de voluntari de pe masa de operaţie îi fusese încredin- 
tat, aleatoriu. Doctorul Moseley nu avea nicio idee ce conţinea 
plicul până ce nu îl deschidea. 

După intervenţia chirurgicală, toţi cei zece pacienţi din 
studiu au raportat o mobilitate mai mare și mai puţine du- 
reri. De fapt, bărbaţii care au trecut printr-o operaţie „falsă” 
s-au simţit la fel de bine ca aceia care au trecut printr-o inter- 
ventie chirurgicală de debridare sau lavaj. Nu exista nicio di- 
ferentä în privința rezultatelor - chiar și șase luni mai târziu. 

Si, șase ani mai târziu, când cei doi bărbaţi care au trecut prin 
operaţia placebo au fost intervievaţi, ei au raportat că încă 
mergeau normal, fără dureri, și aveau o mai mare libertate de 
mișcare. Ei au spus că acum puteau realiza toate activitățile 
zilnice pe care nu puteau să le facă înainte de intervenția chi- 
rurgicală, cu șase ani mai devreme. Bărbaţii se simțeau de 
parcă își primiseră vieţile înapoi. 

Fascinat de rezultate, doctorul Moseley a publicat un alt 
studiu in 2002, la care au participat 180 de pacienţi, care au 
fost monitorizati timp de doi ani după operaţia chirurgicală.” 
Si de data aceasta, starea tuturor pacienţilor din cele trei gru- 
puri s-a îmbunătăţit, aceștia începând să meargă fără dureri 
sau fără să mai schiopateze, imediat după intervenția chirur- 
gicală. Dar, si de data aceasta, starea tuturor pacienţilor din 
cele două grupuri care chiar au avut parte de intervenția chi- 
rurgicală s-a îmbunătăţit la fel de mult ca și cea a pacienţilor 
care au trecut prin operaţia placebo - iar acest lucru a rămas 
valabil chiar și după doi ani. 

Să fie oare posibil ca acești pacienţi să se fi simţit pur și 
simplu bine deoarece au crezut și au avut încredere în puterea 
vindecătoare a chirurgului, a spitalului și chiar în sala de ope- 
ratii strălucitoare și modernă? Au avut ei cumva în vedere o 
viata trăită cu un genunchi complet vindecat, s-au încredințat 
pur si simplu acelui rezultat pozitiv si apoi au pășit la propriu 
înspre acesta? Să fi fost oare, într-adevăr, doctorul Moseley ni- 
mic mai mult decât un vraci al timpurilor moderne, într-un 
halat alb? Și este oare posibil să atribuim același grad de vin- 
decare când ne confruntăm cu altceva mai amenintätor, poate 
cu o procedură atât de gravă cum este operaţia pe cord deschis? 


Operația pe cord deschis care nu a avut loc 


La sfârșitul anilor 1950, două grupuri de cercetători au 
efectuat studii în care au comparat operaţia standard la acea 
vreme pentru angina, cu o intervenţie chirurgicală placebo.’ 

Acest lucru avea loc cu mult timp înainte de apariţia by- 
pass-ului aorto-coronarian cu implant, procedura chirurgica- 
lă folosită cel mai frecvent astăzi. La acea vreme, cei mai 
mulți pacienţi cardiaci treceau printr-o procedură cunoscută 
drept ligaturarea arterelor mamare interne, ce presupunea 
expunerea arterelor afectate și legarea lor intenționată. Chi- 
rurgii credeau că, dacă blocau astfel fluxul sangvin, acest lu- 
cru avea să forțeze corpul să genereze noi canale vasculare, 
crescând fluxul sangvin către inimă. Procedura a avut un suc- 
ces imens pentru majoritatea pacienţilor care au trecut prin 
ea, deși doctorii nu aveau nicio dovadă solidă că se creau, 
într-adevăr, noi vase de sânge - de unde și motivaţia pentru 
cele două studii. 


Aceste grupuri de cercetători, unul din Kansas City, iar 
altul din Seattle, au urmat aceeași procedură, impartindu-si 
subiecții de studiu în două grupuri. Unul a beneficiat de liga- 
turarea arterelor mamare interne, iar celălalt a avut parte de 
o intervenție chirurgicală falsă; chirurgii efectuau aceleași 
incizii mici la nivelul pieptului, pe care le efectuau și în tim- 
pul operaţiilor adevărate, expunând arterele, dar apoi, pur și 
simplu, coseau pacienții la loc, fără să mai facă nimic altceva. 


Rezultatele ambelor studii au fost surprinzător de ase- 
mănătoare: 67% dintre pacienţii care suferiseră cu adevărat 
intervenţia chirurgicală au simţit mai puţine dureri și au avut 
nevoie de mai puține medicamente, în timp ce 83% dintre cei 
care au trecut prin operaţia falsă s-au bucurat de același nivel 
de ameliorare. De fapt, intervenţia chirurgicală placebo func- 
tionase mai bine decât intervenţia chirurgicală adevărată! 


Ar putea fi oare cu putinţă ca, într-un fel sau altul, paci- 
entii care au avut parte de operaţia falsă să fi crezut atât de 
mult că se vor face bine, încât chiar s-au făcut bine - fără să 
fie ajutați de nimic altceva în afară de convingerea că astep- 
tarea respectivă era cea mai bună? lar dacă acest lucru este 
cu putință, ce spune el despre efectele pe care gândurile 

noastre de zi cu zi, fie ele pozitive sau negative, le au asupra 
corpului și sănătăţii noastre? 


Atitudinea este totul 


O sumedenie de cercetări există acum pentru a arăta că 
atitudinea noastră ne afectează cu adevărat starea de sănăta- 
te, inclusiv cât de mult trăim. De exemplu, Clinica Mayo a pu- 
blicat un studiu în 2002, care a urmărit 447 de persoane 
timp de peste 30 de ani, in care se arată că optimistii sunt 
mai sănătoși din punct de vedere fizic și mental.” Optimist 
înseamnă literalmente „cel mai bun”, ceea ce sugerează că 
persoanele respective și-au concentrat atenția pe cel mai 
bun scenariu viitor. Mai exact, persoanele optimiste au avut 
mai puţine probleme cu activitățile lor zilnice, ca urmare a 
sănătății lor fizice sau a stării lor emoţionale; au resimţit mai 
puţină durere; s-au simţit mai pline de energie; s-au descur- 
cat mai ușor în activităţile sociale; și s-au simţit mai fericite, 
mai calme și mai liniștite, în cea mai mare parte a timpului. 
Aceste rezultate au venit chiar la scurt timp după un alt stu- 
diu al Clinicii Mayo, care a urmărit peste 800 de persoane 
timp de 30 de ani și în care se arată că optimiștii trăiesc mai 
mult decât pesimiștii.!0 

Cercetătorii de la Yale au urmărit 660 de persoane, cu 
vârsta de la 50 de ani în sus, timp de până la 23 de ani, desco- 
perind că persoanele care au avut o atitudine mai pozitivă 
față de îmbătrânire au trăit cu peste șapte ani mai mult decât 
acelea cu o perspectivă mai negativistă privind îmbătrâni- 
rea.!! Atitudinea a avut o influență mai mare asupra longevi- 
tatii decât tensiunea arterială, nivelul colesterolului, fumatul, 
greutatea corporală sau nivelul exerciţiilor fizice. 

Studii suplimentare au cercetat mai îndeaproape sănăta- 


tea inimii și atitudinea. Cam în aceeași perioadă, un studiu al 
Universităţii Duke, efectuat pe 866 de persoane cu afecțiuni 

cardiace, a raportat că aceia care, de obicei, resimteau emoții 
mai pozitive aveau cu 20% mai multe șanse de a trăi cu 11 ani 
mai mult decât cei care, în mod obișnuit, resimteau emoții 
mai negative.!? Chiar mai surprinzătoare sunt rezultatele 
unui studiu efectuat pe 225 de studenți de la Medicină, de la 
Colegiul Medical din Georgia, care au fost urmăriţi timp de 
25 de ani: cei care au avut atitudinea cea mai ostilă s-au con- 
fruntat cu o incidență de cinci ori mai mare a bolilor corona- 
riene.” lar un studiu al Universităţii John Hopkins, prezentat 
la sesiunile științifice ale Asociației Americane de Cardiolo- 
gie (American Heart Association) din 2001, a arătat chiar că 
o perspectivă pozitivă ar putea oferi cea mai puternică pro- 
tectie cunoscută împotriva bolilor de inimă la adulţii cu risc 
ereditar.!* Acest studiu sugerează că atitudinea pozitivă poa- 
te funcționa la fel de bine sau mai bine decât urmarea dietei 
adecvate, efectuarea numărului corect de exerciţii fizice și 
menţinerea greutății corporale ideale. 


În ce mod mentalitatea noastră de zi cu zi - indiferent 
dacă, în general, suntem mai bucuroși și mai afectuoși sau 
mai ostili și mai negativi - ne poate ajuta să determinăm cât 
de mult vom trăi? Este posibil ca noi să ne schimbăm menta- 
litatea curentă? Dacă lucrurile stau astfel, ar putea o nouă 
mentalitate să înlocuiască modul în care minţile noastre au 
fost condiționate de experienţe trecute? Sau să te aștepți ca 
un lucru negativ să se repete ar putea, de fapt, să contribuie 
la împlinirea lucrului respectiv? 


Greata de dinaintea acului 


Conform Institutului Naţional de Oncologie (National 
Cancer Institute), o afecțiune denumită emeza anticipativă 
apare la aproximativ 29% dintre pacienţii care urmează chi- 
mioterapie, atunci când sunt expuși unor mirosuri și imagini 
care le amintesc de tratamentele lor chimioterapeutice.!5 
Aproximativ 11% se simt atât de rău înainte de tratamentele 

lor, incat chiar vomita. Unii pacienti bolnavi de cancer incep 
sa resimta greata in masinä, in drum spre chimioterapie, ina- 
inte chiar de a intra in spital, în timp ce alții vomita în timp ce 
se afla inca in sala de asteptare. 


Un studiu din 2001, efectuat la Centrul Oncologic al Uni- 
versitatii din Rochester, publicat in Journal of Pain and Symp- 
tom Management, a ajuns la concluzia ca anticiparea starii de 
greata era cel mai puternic predictor ca pacientii chiar o vor 
experimenta.!* Datele cercetătorilor au raportat că 40% din- 
tre pacienţii supuși chimioterapiei care credeau că li se va 
face rău - deoarece doctorii lor le-au spus că, cel mai proba- 
bil, se vor simţi rău după tratament - au ajuns să dezvolte 
stări de greață înainte ca tratamentul să fie măcar adminis- 
trat. O proporţie suplimentară de 13% dintre pacienţi, care 
au spus că nu sunt siguri la ce să se aștepte, s-au simţit rău, la 
rândul lor. Cu toate acestea, niciunul dintre pacienţii care nu 
s-au așteptat să aibă stări de greață nu s-a simţit rău. 

Cum este posibil ca unele persoane să devină atât de 
convinse că se vor simți rău din cauza chimioterapiei, încât 
să li se facă rău chiar înainte să le fie administrate medica- 
mentele? Este oare posibil ca puterea gândului să fie cea care 
îi îmbolnăvește? lar dacă acest lucru este adevărat pentru 
40% dintre pacienţii supuși chimioterapiei, ar putea fi ade- 
vărat, de asemenea, că 40% dintre oameni s-ar putea însănă- 
toși la fel de ușor schimbându-și, pur și simplu, gândurile 
privind așteptările pe care le au pentru starea lor de sănătate 
sau ziua pe care o trăiesc? Ar putea un singur gând pe care îl 
acceptă o persoană să schimbe, de asemenea, în mai bine sta- 
rea acelei persoane? 


Dificultăţile digestive dispar 


Nu cu multă vreme în urmă, în timp ce mă pregăteam să 
cobor dintr-un avion în Austin, am întâlnit o femeie care ci- 
tea o carte ce mi-a atras atenţia. Stăteam și așteptam să 

aterizam, si am văzut cartea, care li ieșea din geantă; titlul 
conținea cuvântul încredere. Ne-am zâmbit unul altuia și am 
întrebat-o despre ce era vorba în carte. 


„Despre creștinism și credință”, mi-a răspuns ea. „De ce 
întrebaţi?” l-am spus că scriam o nouă carte despre efectul 
placebo si că încrederea juca un rol foarte mare în ea. 


„Vreau să vă spun o poveste”, a spus ea. Mi-a povestit că, 
în urmă cu mai multi ani, fusese diagnosticată cu intolerantä 
la gluten, sau boală celiacă, colită și o serie de alte boli, și că 
se confruntase cu dureri cronice. Citise despre bolile respec- 
tive și mersese să ceară sfatul mai multor medici. Aceștia îi 
recomandaseră să evite anumite alimente și să ia anumite 
medicamente pe bază de rețetă, ceea ce a și făcut, dar tot re- 
simțea dureri în tot corpul. De asemenea, nu reușea să doar- 
mă, avea erupții pe piele și tulburări digestive severe, și mai 
suferea si de o întreagă listă de alte simptome neplăcute. 
Apoi, câțiva ani mai târziu, femeia s-a dus să vadă un nou me- 
dic, care a decis să-i facă niște teste de sânge. Când au venit 
analizele, toate rezultatele erau negative. 


„În ziua în care am descoperit că eram într-adevăr nor- 
mală și că nu era nimic în neregulă cu mine, m-am gândit 
sunt bine, iar atunci, toate simptomele mele au dispărut. Ime- 
diat m-am simţit grozav și am putut să mănânc tot ce am 
vrut”, mi-a spus ea pe un ton emfatic. Zâmbind, a adăugat: „Ce 
părere aveţi despre asta?” 


Dacă este adevărat că aflarea de noi informaţii, care duce 
la o schimbare cu 180 de grade privind ceea ce credem des- 
pre noi înșine, poate într-adevăr să ducă la dispariţia simpto- 
melor noastre, ce anume se întâmplă în organismul nostru 
care să susțină acest lucru și îl transforme în realitate? Care 
este relația exactă dintre minte și corp? Ar putea fi cu putință 
ca aceste noi credințe chiar să fie capabile să schimbe chimia 
creierului și corpului nostru, să refacă la nivel fizic conexiunile 

circuitului nostru neurologic, referitor la cine credem că sun- 
tem, și să schimbe expresia noastră genetică? Am putea noi 
să devenim, într-adevăr, alti oameni? 


Parkinson versus placebo 


Boala Parkinson este o tulburare neurologică marcată de 
degenerarea graduală a celulelor nervoase din porțiunea 
mezencefalului, denumită ganglionii bazali, care controlează 
mișcările corpului. La persoanele care suferă de această boa- 
lă cumplită, creierul nu produce suficientă dopamină, un ne- 
urotransmitätor de care ganglionii bazali au nevoie pentru a 
funcționa corespunzător. Printre simptomele timpurii ale 
bolii Parkinson, care în prezent este considerată incurabilă, 
se numără problemele motorii, cum ar fi rigiditatea muscula- 
ra, tremorul și schimbări ale tiparelor posturii și vorbirii, 
care predomină asupra controlului voluntar. 


Într-un studiu, un grup de cercetători de la Universitatea 
British Columbia din Vancouver a informat un grup de paci- 
enti cu Parkinson că urmau să primească un medicament 
care avea să le îmbunătăţească semnificativ simptomele. In 
realitate, pacienţii au primit un placebo - nimic mai mult de- 
cât o injecție salină. Chiar si așa, jumătate dintre ei, care nu 
primiseră de fapt un tratament medicamentos, au avut un 
control motrice mult mai bun după primirea injectiei. 


Cercetătorii le-au efectuat apoi pacienţilor scanări cere- 
brale pentru a-și face o idee mai clară despre ceea ce se în- 
tämplase si au descoperit că persoanele care au reacționat 
pozitiv la placebo produceau de fapt dopamină în creier - cu 
până la 200% mai mult decât înainte. Pentru a obține efectul 
echivalent cu ajutorul unui medicament, ar trebui să admi- 
nistrezi aproximativ o doză întreagă de amfetamină - un me- 
dicament care îmbunătățește starea de spirit și crește, de 
asemenea, nivelul de dopamină. 

Se pare că simpla așteptare de a se simți mai bine a elibe- 
rat, în pacienţii cu Parkinson, o putere anterior neexploatată, 
care a declanșat producţia de dopamină - exact ceea ce tre- 
buia corpului lor pentru a se face bine. Și, dacă e așa, atunci 
care este procesul prin care doar puterea gândului poate 
produce dopamină în creier? Ar putea oare o asemenea stare 
internă nouă, determinată de combinaţia dintre intenţia cla- 
ra si starea emoţională îmbunătăţită, să ne facă, într-adevăr, 
invincibili în anumite situații, activând propriul nostru depo- 
zit interior de substanţe farmaceutice și dominând circum- 
stantele genetice ale bolii pe care le-am considerat odinioară 
în afara controlului nostru conștient? 


Despre şerpi veninogi si stricnină 
3 2 3) 


În anumite părți ale munţilor Apalasi, există vestigii ale 
unui ritual religios vechi de o sută de ani, cunoscut ca mânu- 
irea serpilor sau „ridicarea serpilor”.'? Desi Virginia de Vest 
este singurul stat in care ritualul este încă legal, acest lucru 
nu Îi opreşte pe credincioşi, iar poliția locală din alte state 
este cunoscută pentru faptul că închide ochii la această prac- 
tică. În aceste biserici mici si modeste, în timp ce congregatiile 
se adună pentru slujba religioasă, predicatorul intră purtând 
una sau mai multe cutii din lemn încuiate cu lacăt, de forma 
unor serviete, cu usi din plastic transparent fixate cu balama- 
le si perforate pentru a forma guri de aerisire, si aşază cu 
grijă cutiile pe platforma din fața sanctuarului sau a sălii de 
întâlnire, lângă amvon. La scurt timp după aceea, începe să 
cânte muzica, un amestec energic de melodii country-western 
şi bluegrass, cu versuri profund religioase despre mântuire 
si iubirea lui lisus. Muzicienii cântă live, într-o notă tängui- 
toare, la clape, chitare electrice si chiar seturi de tobe, pe 
care le-ar invidia orice formație de adolescenți, în timp ce 
membrii parohiei agită tamburine, animați de spirit. Pe mă- 
sură ce se acumulează energia, predicatorul este posibil să 

aprindă o flacără într-un recipient de pe amvon și să își tina 
mâna în foc, lăsând flăcările să îi atingă ușor palma întinsă, 
înainte de a lua recipientul pentru a-și trece ușor flacăra pes- 
te antebratele dezgolite. Abia „își face încălzirea”. 

Curând, membrii congregatiei încep să se legene si să își 
pună mâinile unii pe alţii, bolborosind neinteligibil si sărind, 
dansând pe muzică înspre slava Mântuitorului lor. Sunt co- 
plesiti de spirit, sunt „binecuväntati”, după cum zic ei. Apoi 
vine vremea ca predicatorul să deschidă una dintre cutiile 
încuiate, să vâre o mână înăuntru și să scoată un șarpe veni- 
nos - de obicei un șarpe cu clopoței, un sarpe-mocasin sau 
un mocasin de apă. Și predicatorul dansează, la rândul lui, și 
se agită de mama focului, în timp ce își ţine șarpele în jurul 
mijlocului, astfel încât capul șarpelui se află la o distanţă pe- 
riculos de mică de capul și de gâtul predicatorului. 


E posibil să ţină șarpele sus, în aer, înainte de a-l aduce 
mai aproape de corp, dansând în timp ce șarpele își încolă- 
cește jumătatea inferioară în jurul braţului său, unduindu-și 
jumătatea superioară prin aer, după cum pofteste. Apoi, pre- 
dicatorul este posibil să mai scoată un al doilea șarpe, sau 
chiar un al treilea, din celelalte cutii de lemn, iar membrii 
congregatiei, atât bărbaţi, cât si femei, i s-ar putea alătura în 
mânuirea serpilor, pe măsură ce se simt cuprinși de binecu- 
vântare. În timpul anumitor slujbe, predicatorul se poate 
chiar să înghită o otravă, cum ar fi stricnina, dintr-un pahar 
obișnuit, fără să sufere vreun efect de intoxicare. 

Desi se întâmplă ca mânuitorii de șerpi să fie uneori 
muscati, având în vedere miile de slujbe în timpul cărora cre- 
dinciosii ferventi și-au băgat mäiniile în acele cutii de lemn 
cu balamale, fără nicio urmă de îndoială sau de teamă, acest 
lucru nu se întâmplă des. Și chiar și atunci când se întâmplă, 
ei nu mor întotdeauna - chiar dacă nu merg la spital, prefe- 
rând ca membrii congregatiei să se adune în jurul lor, în ru- 
gäciune. De ce acești oameni nu sunt muscati mai des? Si de 

ce nu sunt mai multe cazuri de deces atunci cänd sunt mus- 
cati? Cum pot ajunge la o stare mentală în care nu le este frică 
de asemenea creaturi veninoase, cunoscute pentru mușcătura 
lor mortală, și cum îi poate proteja o asemenea stare mentală? 


Apoi, mai există si manifestările de putere extremă în si- 
tuatii de urgență, cunoscute ca „forță istericä”. În aprilie 
2013, de exemplu, Hannah Smith, în vârstă de 16 ani, și sora 
ei în vârstă de 14 ani, Haylee, din Lebanon, statul Oregon, au 
ridicat un tractor cu o greutate de 1,3 tone pentru a-l elibera 
pe tatăl lor, Jeff Smith, care fusese prins dedesubt.” Și cum ră- 
mâne cu cei care merg prin foc - triburi indigene care practică 
ritualuri sacre si occidentali care participă la workshopuri - 
pasind peste cărbuni incinsi? Sau chiar și artiștii de carnaval 
sau dansatorii in transa din Java, care simt nevoia sa mestece 
si să înghită sticlă (o tulburare denumită hialofagie)? 

Cum de sunt cu putință asemenea fapte în aparenţă su- 
praomenesti, și au ele cumva ceva vital în comun? Este oare 
cu putinţă ca, aflați pe culmile credinţei lor lipsite de com- 
promisuri, acești oameni să-și schimbe cumva corpul, astfel 
încât să devină imuni la mediul lor înconjurător? Si ar putea 
aceeași credință de neclintit, ce le dă putere mânuitorilor de 
şerpi și celor care merg prin foc, să se îndrepte și în direcția 
opusă, făcându-ne să ne rănim singuri - si chiar să murim - 
fără a fi conștienți în vreun fel de ceea ce facem? 


Victorie asupra magiei voodoo 


În 1938, starea unui bărbat în vârstă de 60 de ani, dintr-o 
regiune rurală din Tennessee, a continuat să se agraveze tot 
mai mult în decurs de patru luni, înainte ca soţia lui să îl ducă 
la un spital cu 15 paturi, situat la marginea localitatii.2° Pana 
atunci, Vance Vanders (nu acesta este numele lui adevărat) 
slăbise peste 22 de kilograme și părea să fie pe moarte. Doc- 
torul, Drayton Doherty, suspecta că Vanders suferă de 

tuberculoză sau posibil de cancer, însă, în urma testelor și 
radiografiilor repetate, rezultatele au ieșit negative. Exame- 
nul clinic făcut de doctorul Doherty nu a scos la iveală nimic 
care ar fi putut cauza suferinţa lui Vanders. Vanders refuza să 
mănânce, motiv pentru care i s-a pus o sondă de alimentare, 
însă pacientul vomita cu obstinatie tot ceea ce era introdus 
pe sondă. A continuat să se simtă din ce în ce mai rău, repe- 
tând convingerea lui că avea să moară și, în cele din urmă, 
abia a mai fost în stare să vorbească. Sfârșitul părea aproape, 
deși doctorul Doherty încă nu avea nicio idee în ce consta 
afecțiunea bărbatului. 


Soţia lui Vanders, profund îngrijorată, a cerut să vor- 
bească cu doctorul Doherty între patru ochi și, punându-l să 
jure că va păstra secretul, i-a spus că problema soțului ei era 
că fusese victima unui „blestem voodoo”. Se pare că Vanders, 
care trăia într-o comunitate unde ritualul voodoo era o prac- 
tică frecventă, se certase cu un preot voodoo local. Preotul l-a 
convocat pe Vanders în cimitir într-o noapte târziu, unde a 
aruncat un blestem asupra bărbatului, agitându-i în față o 
sticlă plină cu un lichid urât mirositor. Preotul i-a spus lui 
Vanders că avea să moară în curând și că nimeni nu-l putea 
salva. Și asta a fost. Vanders era convins că zilele îi erau nu- 
mărate și, prin urmare, credea într-o nouă realitate viitoare, 
sumbră. Bărbatul înfrânt s-a întors acasă și a refuzat să mai 
mănânce. Într-un final, soţia lui l-a dus la spital. 


După ce doctorul Doherty a auzit întreaga poveste, a ve- 
nit cu un plan mai puţin tradițional pentru tratarea pacientu- 
lui său. În cursul dimineţii, a strâns familia lui Vanders la 
patul acestuia și i-a spus că știa sigur cum să îl vindece pe 
bolnav. Familia a ascultat cu atenţie în timp ce doctorul 
Doherty a depănat următoarea poveste inventată. El le-a 
spus că, în noaptea precedentă, fusese la cimitir, unde îl păcă- 
lise pe preotul voodoo să se întâlnească cu el și să-i divulge 
cum îl blestemase pe Vanders. Nu fusese ușor, le-a spus 

doctorul Doherty. Dupä cum era de bänuit, preotul nu voise 
să coopereze, deși, în cele din urmă, se dăduse bătut când 
doctorul Doherty îl tintuise de un copac și începuse să îl 
strângă de gât. 

Doctorul Doherty a spus că preotul îi povestise că îi fre- 
case lui Vanders niște ouă de soparla pe piele si că ouăle pä- 
trunseseră în stomacul acestuia, unde eclozaseră. Majoritatea 
sopärlelor muriseră, dar una mare supravietuise, iar acum îl 
mânca pe Vanders pe dinăuntru. Doctorul i-a anunţat că tot 
ceea ce trebuia să facă era să-i elimine șopârla din corp, iar 
bărbatul avea să fie vindecat. 


Apoi doctorul a chemat asistenta, care a adus prompt o 
seringă mare, plină cu ceea ce doctorul Doherty susținea a fi 
un medicament puternic. De fapt, seringa era umplută cu un 
medicament care inducea starea de vomă. Doctorul Doherty 
a inspectat cu atenţie seringa, pentru a se asigura că functio- 
nează cum trebuie, apoi i-a injectat ceremonios lichidul paci- 
entului speriat. Cu un gest dramatic a părăsit încăperea, fără 
să mai adreseze vreun cuvânt familiei uluite. 


La scurt timp, pacientul a început să vomite. Asistenta a 
adus un vas, iar Vanders a vomitat, a gemut și a icnit pentru 
o vreme. La un moment dat, când doctorul Doherty a conside- 
rat că episodul vomitiv se apropie de sfârșit, s-a întors încreză- 
tor în cameră. Apropiindu-se de pat, și-a luat trusa medicală 
neagră si a scos o sopärlä verde, ascunzând-o în palmă, fără 
să observe cineva. Pe urmă, în timp ce Vanders vomita din 
nou, doctorul Doherty a strecurat reptila în vas. 


„Uite, Vance!”, a strigat el imediat, cu tot dramatismul de 
care era în stare. „Uite ce-a ieșit din tine. Te-ai vindecat acum. 
Blestemul voodoo a fost ridicat!” 


Încăperea fremăta. Unii membri ai familiei s-au prăbușit 
la pământ, gemând. Până și Vanders s-a îndepărtat cu un salt 
de lighean, cu ochii mari de uimire. În câteva minute, s-a cu- 
fundat într-un somn adânc, care a durat peste 12 ore. 

Când Vanders s-a trezit într-un final, îi era foarte foame 
și a înfulecat nerăbdător atâta mâncare, încât doctorul s-a te- 
mut că stomacul avea să-i explodeze. Într-o săptămână, pacien- 
tul își recâștigase pe deplin greutatea și puterile. A părăsit 
spitalul vindecat si a mai trăit cel putin zece ani. 

Este cu putință ca un om să renunțe, pur și simplu, la via- 
ta doar pentru că a crezut că fusese blestemat? Oare vraciul 
contemporan, înarmat cu stetoscop și cu un carnet de rețete 
în mână, ne vorbește cu aceeași convingere cu care preotul 
voodoo i-a vorbit lui Vanders - iar credința noastră este ace- 
easi? lar dacă chiar este adevărat că o persoană s-ar putea, la 
un anumit nivel, decide pur și simplu să moară, atunci ar pu- 
tea fi de asemenea adevărat că o persoană cu o maladie în 
stadiu terminal ar putea lua decizia să trăiască? Ar putea 
cineva să își schimbe în mod permanent starea internă - 
abandonându-și identitatea de victimă a cancerului sau ar- 
tritei, ori de pacient cardiac sau bolnav de Parkinson - si pur 
şi simplu să intre într-un corp sănătos, la fel de ușor pe câtar 
renunţa la un rând de haine şi ar îmbrăca altele? În capitolele 
care urmează, vom explora ce anume este într-adevăr cu pu- 
tinta si cum se aplică acest lucru în cazul tau. 


Capitolul doi 

Dupä cum spune o vorbä, vremurile disperate cer mä- 
suri disperate. Pe cänd chirurgul american Henry Beecher, 
educat la Harvard, se afla pe front în Al Doilea Război Mondi- 
al, a rămas fără morfină. Spre sfârșitul războiului, rezervele 
de morfină erau reduse în spitalele de campanie, așa că situ- 
atia nu era neobişnuită. În acea perioadă, Beecher urma să 
opereze un soldat grav rănit și se temea că, fără un anestezic, 
soldatul ar putea intra într-un șoc cardiovascular fatal. Ce s-a 
întâmplat mai departe l-a uluit. 


Fără să piardă o clipă, una dintre asistente a umplut o serin- 
gă cu soluţie salină și i-a administrat-o soldatului, în același fel 
în care i-ar fi injectat morfină. Soldatul s-a liniștit imediat. A re- 
acționat de parcă ar fi primit într-adevăr medicamentul, chiar 
dacă tot ce primise fusese o doză de apă sărată. Beecher a mers 
înainte cu intervenţia, făcând incizia, efectuând operația nece- 
sară si cosându-l la loc, toate acestea fără anestezie. Soldatul nu 
a resimțit cine știe ce durere și nu a intrat în șoc. Cum a fost po- 
sibil, s-a întrebat Beecher, ca apa sărată să înlocuiască morfina? 


După succesul uluitor, ori de câte ori spitalul de campa- 
nie rămânea fără morfină, Beecher făcea iarăși același lucru: 
injecta soluţie salină, exact așa cum ar fi injectat morfină. Ex- 
perienta l-a convins de puterea efectului placebo, iar când 
s-a întors în Statele Unite după război, a început să studieze 
fenomenul. 

În 1955, Beecher a făcut istorie când a scris o analiză cli- 
nică a 15 studii publicate de revista Journal of the American 
Medical Association, în care discuta nu numai despre semni- 
ficatia uriașă a efectului placebo, ci făcea, de asemenea, apel 
la un nou model de cercetare medicală, care urma să desemne- 
ze aleatoriu subiecți pentru a primi medicamente active sau 
substanţe placebo - model pe care îl numim în prezent studiu 
clinic randomizat - astfel încât acest puternic efect placebo să 
nu denatureze rezultatele! 


Ideea conform căreia putem schimba realitatea fizică 
doar prin intermediul gândurilor, credinței și așteptărilor 
(indiferent dacă suntem sau nu pe deplin conștienți de ceea 
ce facem) cu siguranță nu s-a născut în acel spital de campa- 
nie din Al Doilea Război Mondial. Biblia este plină de istori- 
siri ale unor vindecări miraculoase și, chiar și în vremurile 
moderne, mulțimi de oameni merg cu regularitate în locuri 
precum Lourdes, în sudul Franţei (unde o tânără tärancä în 
vârstă de 14 ani, pe nume Bernadette, a avut o viziune a Fe- 
cioarei Maria în 1858), lăsându-și în urmă cârjele, protezele 
si scaunele cu rotile, ca dovadă că au fost vindecati. Miracole 
similare au fost relatate de asemenea la Fatima, în Portugalia 
(unde trei copii care păzeau oile au văzut o apariţie a Fecioa- 
rei Maria în 1917), si în legătură cu o statuie călătoare a Fe- 
cioarei, sculptată cu ocazia celei de-a 30-a aniversări a 
apariţiei. Statuia a fost sculptată pe baza descrierii oferite de 
cel mai mare dintre cei trei copii, o fetiță, care la acea vreme 
se călugărise, și a fost binecuvântată de Papa Pius al XII-lea 
înainte de a fi trimisă în jurul lumii. 


Desigur, vindecarea prin credinţă nu este limitată la tra- 
ditia creştină. Defunctul guru indian Sathya Sai Baba, consi- 
derat de mulţi dintre adepţii săi un avatar - manifestarea 
unei zeități - a fost vestit pentru cenușa sfântă, denumită vi- 
bhuti, pe care o manifesta în palmele mâinilor. Se spunea că 
această cenușă fină avea puterea de a vindeca numeroase 

boli fizice, mintale și spirituale, dacă era fie mâncată, fie apli- 
cată pe piele, ca o pastă. Şi călugării lama din Tibet se spune 
că au puteri vindecătoare, folosindu-și respirația pentru a 
vindeca bolnavii, suflând asupra lor. 


Chiar și regii Franţei și Angliei care au domnit între seco- 
lele al IV-lea și al IX-lea au folosit metoda atingerii cu mâinile 
pentru a-i vindeca pe supușii lor. Regele Charles al II-lea al An- 
gliei era cunoscut ca un adevărat specialist al acestei metode, 
folosind-o de aproximativ 100 000 de ori. 


Ce anume provoacă asemenea evenimente așa-zis mira- 
culoase, indiferent dacă instrumentul vindecării este doar 
credința într-o zeitate sau încrederea în puterile extraordi- 
nare ale unei persoane, ale unui obiect sau chiar ale unui loc 
considerat sacru sau sfânt? Care este procesul prin care cre- 
dinta și încrederea pot produce efecte atât de profunde? Ar 
putea modul în care atribuim semnificație unui ritual - indi- 
ferent dacă ritualul înseamnă recitarea rozariului, masarea 
pielii cu un strop de cenușă sfântă sau folosirea unui nou me- 
dicament-minune prescris de un medic de încredere - să joa- 
ce vreun rol în fenomenul placebo? Şi dacă starea de spirit 
interioară a oamenilor care au avut parte de aceste vindecări 
a fost influențată sau modificată de condiţiile din mediul lor 
extern (o persoană, un loc sau un lucru, apărute la momentul 
potrivit) într-o asemenea măsură, încât noua lor stare de spi- 
rit ar putea, de fapt, să aibă ca rezultat schimbări fizice reale? 


De la magnetism la hipnoză 


În anii 1770, medicul vienez Franz Anton Mesmer a de- 
venit faimos după ce a dezvoltat și a demonstrat ceea ce a 
fost considerat la acea vreme un model medical al vindecării 
miraculoase. Extinzând ideea lui Isaac Newton referitoare la 
efectul gravitaţiei planetare asupra corpului uman, Mesmer 
a ajuns să considere că organismul conţine un fluid invizibil, 

care ar putea fi manipulat pentru a vindeca oamenii, folosind 
o fortä pe care el anumit-o magnetism animal. 


Ca parte din tehnica sa, le cerea pacientilor sä il priveas- 
că adânc în ochi înainte de a mișca magneti peste corpul lor, 
pentru a directiona și echilibra fluidul magnetic. Mai târziu, 
el a descoperit că își putea mișca mâinile (fără magneti) pen- 
tru a produce același efect. Imediat după începerea fiecărei 
ședințe, pacienţii săi începeau să tremure și să aibă spasme, 
înainte de a intra în convulsii pe care Mesmer le considera 
terapeutice. Mesmer continua echilibrarea fluidului până ce 
aceștia se calmau din nou. A folosit această tehnică pentru a 
vindeca o varietate de boli, de la afecțiuni grave, cum ar fi 
paralizia și tulburările convulsive, până la tulburări mai 
ușoare, cum ar fi problemele menstruale și hemoroizii. 


În ceea ce a devenit cazul său cel mai faimos, Mesmer a 
vindecat-o partial pe pianista adolescentă Maria-Theresia 
von Paradis de „orbire isterică”, o afecțiune psihosomatică pe 
care o avusese de la vârsta de trei ani. Ea a stat în casa lui 
Mesmer timp de mai multe săptămâni, în timp ce o trata, și în 
cele din urmă, medicul a ajutat-o să poată percepe mișcarea 
și chiar să distingă culorile. Dar părinţii fetei nu au fost deloc 
încântați de progresele ei, deoarece riscau să piardă o pensie 
regală dacă fiica lor ar fi fost vindecată. În plus, pe măsură ce 
îi revenea vederea, tehnica ei de a cânta la pian se degrada, 
deoarece acum putea să își privească degetele pe claviatură. 
Zvonuri, niciodată adeverite, au început să circule, cum că re- 
latia lui Mesmer cu pianista era nepotrivită. Părinţii ei au 
scos-o cu forța din casa lui Mesmer, orbirea i-a revenit, iar 
reputaţia lui Mesmer a scăzut considerabil. 


Armand-Marie-Jacques de Chastenet, un aristocrat fran- 
cez cunoscut sub numele de Marquis de Puységur, a învăţat 
de la Mesmer și i-a dus ideile la următorul nivel. Puységur 
avea să inducă o stare profundă pe care a numit-o „somnam- 
bulism magnetic” (asemănător cu noctambulismul), în care 

subiecții săi aveau acces la gânduri profunde si chiar la intu- 
itii despre sănătatea lor si a altora. În această stare, ei erau 
extrem de sugestibili si obisnuiau să urmeze instrucțiunile, 
deși, odată ce ieșeau din starea aceasta, nu aveau nicio amin- 
tire despre ce anume se întâmplase. În timp ce Mesmer credea 
că puterea îi aparținea praticantului, care o exercita asupra 
subiectului, Puysegur credea că puterea se afla în gândurile 
subiectului (dirijat de practicant), care o exercita asupra cor- 
pului său; aceasta a fost, probabil, una dintre primele încer- 
cări terapeutice de a explora relația minte-corp. 


În anii 1800, chirurgul scoţian James Braid a dus şi mai 
departe ideea mesmerismului, dezvoltând un concept pe 
care l-a denumit neurohipnotism (ceea ce cunoaștem azi sub 
denumirea de hipnotism). Braid a devenit intrigat de această 
idee când, într-o zi, a întârziat la o programare, doar pentru a 
descoperi la sosire că pacientul care îl aștepta fixa calm cu 
privirea, cuprins de o fascinatie intensă, flacăra tremurătoa- 
re a unei lămpi cu gaz. Braid a descoperit că pacientul era 
într-o stare extrem de sugestibilă atâta vreme cât atenţia îi 
rămâne concentrată astfel, „obosindu-i” anumite parti ale 
creierului. 


După multe experimente, Braid a învăţat să își facă su- 
biectii să se concentreze asupra unei singure idei, în timp ce 
fixau cu privirea un obiect, care îi aducea într-o transă simi- 
lară, pe care, simţea el, o putea folosi pentru a le vindeca tul- 
burările, inclusiv artrita reumatoidă cronică, dizabilitatea 
senzorială și complicațiile variate ale leziunilor cervicale si 
ale atacului vascular cerebral. Cartea lui Braid, Neurypnology 
(Neurohipnoza), detaliază multe dintre succesele sale, inclu- 
siv modul în care a vindecat o femeie în vârstă de 33 de ani, 
care avea picioarele paralizate, și o femeie în vârstă de 54 de 
ani, cu afecţiuni ale pielii și dureri de cap severe. 


Respectatul neurolog francez de la acea vreme, Jean-Martin 
Charcot, și-a exprimat opiniile despre munca lui Braid, susținând 

că abilitatea de a intra într-o asemenea transă era posibilă 
doar în cazul celor care sufereau de isterie, afecțiune pe care 
o considera o tulburare neurologică moștenită, ireversibilă. 
El s-a folosit de hipnoză nu pentru a-și vindeca pacienţii, ci 
pentru a le studia simptomele. În sfârșit, un rival al lui Char- 
cot, un doctor pe nume Hippolyte Bernheim de la Universita- 
tea din Nancy, a susținut cu tărie că sugestibilitatea, atât de 
esenţială hipnotismului, nu se limita doar la isterie, ci era o 
condiție naturală pentru toți oamenii. El a sădit idei în su- 
biecti, spunându-le că, atunci când se vor trezi din transă, 
aveau să se simtă mai bine, iar simptomele lor aveau să dis- 
pară; astfel, el a folosit puterea sugestiei ca instrument tera- 
peutic. Munca lui Bernheim a continuat până în prima parte 
a anilor 1900. 


Deși fiecare dintre acești exploratori timpurii ai sugesti- 
bilitätii aveau un obiectiv și o tehnică ușor diferite, cu toții au 
reușit să ajute sute de oameni să se vindece de un spectru 
larg de probleme fizice si mentale, schimbându-le concepția 
despre maladiile lor și modul în care bolile respective erau 
exprimate în corpul lor. 


În timpul celor două războaie mondiale, medicii militari, 
cel mai notabil fiind psihiatrul militar Benjamin Simon, s-au 
folosit de conceptul de sugestibilitate hipnotică (pe care îl 
voi discuta mai târziu) pentru a-i ajuta pe soldaţii lăsaţi la 
vatră, care sufereau de trauma denumită iniţial șocul obuze- 
lor, dar care acum este cunoscută ca tulburare de stres 
posttraumatic (posttraumatic stress disorder — PTSD). Acești 
veterani suferisera din cauza unor experiente de razboi atat 
de îngrozitoare, încât multi dintre ei deveneau insensibili 
fata de propriile emoţii, ca o forma de autoconservare, 
dezvoltau amnezie în privinţa evenimentelor îngrozitoare 
sau, mai grav, continuau să își retrăiască experienţele prin 

flashback-uri - toate acestea putänd sä cauzeze afectiuni fizi- 
ce induse de stres. Simon si colegii säi au descoperit cä hi- 
pnoza era extrem de utila pentru a-i ajuta pe veterani sä se 
confrunte cu traumele lor si să le facă fata, ca acestea să nu 
iasă la suprafață sub forma anxietätii si a suferințelor fizice 
(inclusiv greață, creșterea tensiunii arteriale si alte tulburări 
cardiovasculare, și chiar scăderea imunitätii). Asemenea ace- 
lor practicanți din secolul precedent lor, medicii militari care 
foloseau hipnoza își ajutau pacienţii să își modifice tiparele 
de gândire pentru a se face bine și pentru a-și recupera sănă- 
tatea mintală și fizică. 

Aceste tehnici de hipnoză au avut un succes atât de mare, 
încât medicii civili au devenit la rândul lor interesaţi de folo- 
sirea sugestiei, deși multi dintre ei nu o făceau aducându-și 
pacienţii într-o stare de transă, ci administrändu-le ocazio- 
nal pastile cu zahăr și alte substanțe placebo și spunându-le 
că acele „medicamente” aveau să-i facă să se simtă mai bine. 
Adesea, pacienţii chiar se însănătoșeau, reactionänd la su- 
gestie în același mod în care soldaţii răniţi ai lui Beecher re- 
acționau la credinţa că primeau injecții cu morfină. Aceasta a 
fost, de fapt, epoca lui Beecher, iar după ce a scris analiza revo- 
lutionara din 1955 în care solicita utilizarea unor experimente 
aleatorii controlate cu substanţe placebo pentru testarea me- 
dicamentelor, fenomenul placebo a devenit o parte impor- 
tantă a cercetării medicale. 


Punctul de vedere al lui Beecher a fost bine primit. La 
început, cercetătorii s-au așteptat ca un grup de control din 
cadrul studiului (grupul care lua substanțele placebo) să ră- 
mână neutru, astfel încât comparatiile dintre grupul de con- 
trol și grupul care lua tratamentul activ aveau să arate cât de 
eficient era tratamentul activ. Dar, în foarte multe studii, 
membrii grupului de control se insänätoseau cu adevărat - 
nu doar pe cont propriu, ci și datorită așteptărilor și credinței 
lor că ar putea lua un medicament sau ar putea primi un 

tratament care să îi ajute. Poate că substanța placebo in sine 
era inactivă, dar efectul său cu siguranță nu era, iar aceste 
credințe și așteptări se dovedeau a fi extrem de puternice! 
Așadar, într-un fel sau altul, acel efect trebuia să fie discernut 
din datele studiului, dacă datele respective urmau să aibă 
vreo semnificație reală. 


În acest scop, și ţinând cont de cererea lui Beecher, cerce- 
tătorii au început să facă din studiul randomizat, dublu-orb, 
norma, încadrând aleatoriu subiecţii fie într-un grup activ, fie 
într-un grup placebo și asigurându-se că niciunul dintre su- 
biecti sau vreunul dintre cercetătorii înșiși nu știa cine lua 
medicamentul adevărat si cine lua substanța placebo. În 
acest mod, efectul placebo avea să fie la fel de activ în fiecare 
grup și orice posibilitate ca cercetătorii să trateze diferit su- 
biectii în funcţie de grupul în care se aflau urma să fie elimi- 
nată. (În prezent, studiile sunt uneori în triplu-orb, ceea ce 
înseamnă că nu numai participanții și cercetătorii care con- 
duc testarea nu știu cine și ce anume ia până la sfârșitul stu- 
diului, dar nici statisticienii care analizează datele nu știu 
nimic în acest sens până nu își termină treaba.) 


Să explorăm efectul nocebo 


Desigur, există întotdeauna şi reversul medaliei. În timp 
ce sugestibilitatea atrăgea mai multă atenţie datorită abilită- 
tii sale de a vindeca, a devenit, de asemenea, evident că ace- 
lași fenomen putea fi folosit pentru a face rău. Practici precum 
vrăjile și blestemele voodoo au ilustrat latura negativă a su- 
gestibilitatii. 

În anii 1940, fiziologul Walter Bradford Cannon de la 
Harvard (cel care, în 1932, inventase expresia fight or flight 
- luptă sau fugi) a studiat reacţia nocebo extremă - un feno- 
men pe care l-a denumit „moartea voodoo” Cannon a exa- 
minat o serie de relatări anecdotice despre anumiţi oameni 

cu profunde credinte culturale in puterea vracilor sau a pre- 
otilor voodoo, care s-au imbolnävit din senin si au murit - in 
ciuda inexistentei vreunei räni evidente sau a vreunei urme 
de otravă ori infecții - după ce au ajuns ținta unei vrăji sau a 
unui blestem. Cercetarea sa a pus bazele pentru o mare parte 
din ceea ce știm astăzi despre modul în care sistemele de re- 
actie fiziologică permit emoţiilor (mai ales celor de teamă) 
să cauzeze boala. Credinţa victimei în puterea blestemului 
de-a o ucide a fost doar o parte din necazul psihologic care 
i-a provocat sfârșitul, a afirmat Cannon. Alt factor l-a repre- 
zentat efectul respingerii sale și al ostracizării din punct de 
vedere social, chiar și de către propria familie. Acești oameni 
au devenit rapid niște cadavre ambulante. 


Desigur, efectele nocive provenind din surse nocive nu se 
limitează la ritualul voodoo. Oamenii de știință din anii 1960 
au inventat termenul nocebo (termenul latinesc pentru „voi 
face rau”, opus celui de „voi face plăcere”, tradus în latină prin 
placebo), referindu-se la o substanţă inactivă care cauzează 
un efect nociv - pur și simplu deoarece cineva crede asta sau 
se așteaptă ca substanța respectivă să-i facă rău.” De obicei, 
efectul nocebo apare în studiile despre medicamente, când 
subiecții care iau substanțe placebo fie doar se așteaptă să 
existe efecte secundare ale medicamentului care este testat, 
fie sunt avertizați anume despre potentialele efecte secunda- 
re - iar apoi resimt exact acele efecte secundare, asociind 
gândul la medicament, cu toate cauzalitätile potenţiale, chiar 
dacă nu au luat medicamentul. 


Din motive etice evidente, studiile concepute pentru exa- 
minarea acestui fenomen sunt puţine, deși câteva există to- 
tusi. Un exemplu faimos îl reprezintă un studiu din 1962, 
efectuat în Japonia pe un grup de copii, care erau cu toții ex- 
trem de alergici la iederă.?* Cercetătorii le-au frecat copiilor 
câte un antebrat cu o frunză de iederă, însă le-au spus că 
frunza era inofensivă. Ca metodă de control, le-au frecat 

celălalt antebrat cu o frunză inofensivă, despre care au susti- 
nut că era iederă. Toţi copiii au dezvoltat o iritatie pe braţul 
frecat cu frunza inofensivă, pe care o crezuserä a fi iederä. Si 
11 dintre cei 13 copii nu au dezvoltat nicio iritatie în locul in 
care fuseseră de fapt atinsi de otravă. 


Aceasta a fost o descoperire uluitoare; cum era cu putin- 
ta ca niște copii care erau extrem de alergici la iederă să nu 
capete iritatia când erau expuși la această plantă? Și cum era 
cu putință să dezvolte o alergie din cauza unei frunze com- 
plet benigne? Noul gând că frunza nu le va face rău a eclipsat 
amintirea și credinţa că erau alergici la ea, făcând inofensivă 
adevărata iederă. lar fenomenul invers era adevărat în a doua 
parte a experimentului: o frunză inofensivă a devenit toxică 
doar prin puterea gândului. În ambele cazuri, a părut ca şi 
cum corpurile copiilor au reacționat instantaneu la o nouă 
minte. 


În acest caz, am putea spune că acei copii au fost oare- 
cum eliberați de așteptarea viitoare a unei reacții fizice la 
frunza toxică, pe baza experienţelor lor trecute de a fi fost 
alergici. În realitate, aceştia au trecut cumva dincolo de o li- 
nie a timpului previzibilă. Acest lucru sugerează, de aseme- 
nea, că, prin anumite mijloace, ei au devenit superiori 
condiţiilor din mediul lor (frunza de iederă). În sfârșit, copiii 
au putut să își schimbe și să își controleze fiziologia, schim- 
band pur si simplu un gând. Această dovadă uimitoare, potri- 
vit căreia gândul (în forma așteptării) ar putea avea un efect 
mai mare asupra corpului decât mediul fizic „real”, a contri- 
buit la iniţierea unei noi epoci a studiului științific intitulat 
psihoneuroimunologie - efectul gândurilor si emoţiilor asupra 
sistemului imunitar - un segment important al conexiunii 
minte-corp. 

Alt studiu notabil despre nocebo, din anii 1960, a exami- 
nat persoanele cu astm.” Cercetătorii au oferit unui grup de 
40 de pacienţi inhalatoare care nu conţineau nimic altceva 

decat vapori de apa, desi acestia le-au spus subiectilor ca 
inhalatoarele contineau un alergen sau o substanta iritanta; 
19 dintre ei (48%) au experimentat simptome astmatice, 
cum ar fi obstructionarea cäilor respiratorii, iar 12 membri 
ai grupului (30%) au suferit atacuri de astm tipice. Cerceta- 
torii au oferit apoi subiectilor inhalatoare despre care au 
spus ca ar contine medicamente care le vor alina simptomele 
si, in fiecare caz, cäile lor respiratorii s-au deblocat iaräsi - 
desi, din nou, inhalatoarele contineau doar vapori de apa. 


In ambele situatii - provocarea simptomelor de astm si 
apoi suprimarea lor considerabilä - pacientii au reactionat 
doar la sugestie, la gândul sädit în mintea lor de cercetători, 
care s-a manifestat exact așa cum se așteptau aceștia. Pacien- 
tii au fost afectați când credeau că inhalasera ceva nociv și 
s-au însănătoșit când au crezut că primesc medicamente - 
iar aceste gânduri au cântărit mai mult decât mediul lor, mai 
mult decât realitatea. Am putea spune că gândurile lor au 
creat o realitate cu totul nouă. 


Ce spune acest lucru despre credințele pe care le avem și 
despre gândurile pe care le gândim în fiecare zi? Suntem mai 
predispuși să ne îmbolnăvim de gripă deoarece toată iarna, 
oriunde ne-am uita, vedem articole despre sezonul gripei și 
reclame despre disponibilitatea vaccinului antigripal - toate 
acestea amintindu-ne că, dacă nu ne vom vaccina împotriva 
gripei, ne vom îmbolnăvi? E posibil oare ca atunci când ve- 
dem pur și simplu pe cineva cu simptome de gripă, să ne îm- 
bolnăvim deoarece gândim la fel cum o făceau copiii din 
studiul cu iedera, care au căpătat o iritatie din cauza frunzei 
inofensive sau precum astmaticii care au experimentat o re- 
actie bronșică semnificativă după inhalarea unor simpli va- 
pori de apă? 

Suntem mai predispuși să suferim de artrită, articulaţii 
rigide, probleme de memorie, energie scăzută și libido scă- 
zut, pe măsură ce îmbătrânim, pur și simplu pentru că 

aceasta este versiunea asupra adevărului cu care ne bombar- 
dează publicitatea, reclamele, emisiunile de televiziune și 
ştirile din presă? Ce alte profeții autorealizatoare creăm în 
minte fără să fim conștienți de ceea ce facem? Si ce „adevă- 
ruri inevitabile” putem inversa cu succes, gândind pur și sim- 
plu noi gânduri și alegând noi credințe? 


Primele mari descoperiri 


Un studiu revoluționar de la sfârșitul anilor 1970 a ară- 
tat pentru prima oară că o substanță placebo putea declanșa 
eliberarea endorfinelor (analgezicii naturali ai corpului), 
exact așa cum fac anumite medicamente active. În cadrul stu- 
diului, Jon Levine, medic și doctor în medicină, de la Univer- 
sitatea din California, San Francisco, a administrat substanțe 
placebo, în locul medicatiei contra durerilor, unui grup de 40 
de pacienți cu probleme dentare, cărora tocmai li se exträse- 
se o mäsea de minte.?° Deloc surprinzător, deoarece pacienţii 
credeau că primesc medicamente care aveau, într-adevăr, să 
le aline durerea, cei mai multi dintre ei au raportat o anume 
alinare. Însă, cercetătorii au dat apoi pacienţilor un antidot al 
morfinei numit naloxon, care blochează chimic atât zonele 
receptoare ale morfinei, cât si pe cele ale endorfinelor (mor- 
fina endogenă) din creier. Când cercetătorii au administrat 
această substanță, durerea pacienţilor a revenit! Acest lucru 
a demonstrat că, prin luarea substanţelor placebo, pacienţii 
și-au creat propriile endorfine - propriile lor substanţe anal- 
gezice. Studiul a reprezentat un moment de cotitură în cerce- 
tarea fenomenului placebo, deoarece însemna că alinarea pe 
care au experimentat-o subiecții studiului nu era doar în 
mintea lor; era în mintea și în corpul lor - în starea lor de a fi. 


Dacă organismul uman poate acționa ca propria lui far- 
macie, producând propriile sale medicamente, atunci nu ar 
putea fi, de asemenea, adevărat că este pe deplin capabil să 
distribuie și alte medicamente naturale, când este nevoie, 

din amestecul infinit de substanţe chimice și compuși de vin- 
decare pe care îi adăpostește - medicamente care acționează 
exact la fel ca acelea pe care le prescriu medicii sau chiar mai 
bine decât medicamentele pe care le prescriu medicii? 


Alt studiu din anii 1970, de data aceasta aparţinând 
psihologului și doctorului în științe Robert Ader de la Univer- 
sitatea Rochester, a adăugat o nouă dimensiune fascinantă 
discuţiei despre placebo: elementul conditionärii. Conditio- 
narea, o idee devenită faimoasă în urma cercetărilor fiziolo- 
gului rus Ivan Pavlov, depinde de asocierea unui lucru cu 
altul - asa cum câinii lui Pavlov au asociat sunetul clopotelu- 
lui cu mâncarea, după ce Pavlov a început să sune zilnic din 
clopoțel înainte să-i hrănească. În timp, câinii erau conditio- 
nati să saliveze automat în așteptarea unei mese ori de câte 
ori auzeau un clopoțel. Ca rezultat al acestui tip de conditio- 
nare, corpurile lor au devenit antrenate pentru a reacționa 
din punct de vedere fiziologic la un nou stimul din mediu (în 
acest caz, clopotelul), chiar si fără ca stimulul original care a 
provocat reacția (mâncarea) să fie prezent. 


Prin urmare, în cazul unei reacţii condiționate, am putea 
spune că un program subconștient, care este înmagazinat în 
corp (voi discuta mai mult despre acest lucru în capitolele 
care urmează), înlocuiește aparent mintea conștientă și pre- 
ia controlul. În acest mod, corpul este de fapt condiționat să 
devină minte, deoarece gândirea conștientă nu mai deține pe 
deplin controlul. 


În cazul lui Pavlov, câinii erau expuși în mod repetat miro- 
sului, vederii și gustului mâncării, apoi Pavlov suna dintr-un 
clopoțel. După o vreme, doar sunetul clopotelului i-a făcut pe 
câini să isi schimbe automat starea fiziologică si chimică, fără 
să se gândească la acest lucru în mod conștient. Sistemul lor 
nervos automat - sistemul subconștient al corpului care ope- 
rează sub nivelul constientizärii lucide - a preluat controlul. 
Prin urmare, conditionarea creează în corp schimbări 

interne subconstiente, asociind amintirile trecute cu astep- 
tarea efectelor interne (ceea ce numim memorie asociativä) 
pänä ce apar in mod automat acele rezultate finale asteptate 
sau anticipate. 


Ader a început prin a încerca să studieze cât de mult ne 
putem aștepta să dureze asemenea reacții condiționate. El 
le-a dat unor cobai apă îndulcită cu zaharină, în care a adău- 
gat un medicament numit ciclofosfamidă, care cauzează du- 
reri de stomac. După ce a condiţionat cobaii să asocieze 
gustul dulce al apei cu durerea resimţită în stomac, se astep- 
ta ca ei să refuze curând să bea apa cu medicament. Intenţia 
lui era să vadă cât de mult aveau să continue să refuze apa, ca 
să poată măsura cât avea să dureze reacţia lor condiţionată 
la apa îndulcită. 


Dar ce nu știa Ader la început era că ciclofosfamida su- 
primă, de asemenea, sistemul imunitar, așa că a fost surprins 
când cobaii au început să moară pe neașteptate din cauza 
unor infecții bacteriene și virale. Schimbänd regulile cerceta- 
rii sale, a continuat să le dea cobailor apă cu zaharină (hră- 
nindu-i forțat cu pipeta), dar fără ciclofosfamidă. Deși nu mai 
primeau medicamentul imunosupresor, cobaii continuau să 
moară din cauza infecțiilor (în timp ce grupul de control care 
primise doar apă îndulcită, de la bun început, a continuat să 
se simtă bine). Făcând echipă cu imunologul și doctorul în 
științe Nicholas Cohen de la Universitatea din Rochester, 
Ader a mai descoperit că, atunci când cobaii fuseseră condi- 
tionati să asocieze gustul apei îndulcite cu efectul medica- 
mentului imunosupresor, asocierea era atât de puternică, 
încât doar simplul fapt de a bea apa îndulcită producea același 
efect fiziologic ca și medicamentul - semnalând sistemului 
nervos să suprime sistemul imunitar.”’ 


Ca și Sam Londe, a cărui poveste a fost prezentată în Ca- 
pitolul 1, cobaii lui Ader au murit doar prin puterea gândului. 
Cercetătorii începeau să vadă că mintea era în mod evident 

capabilă să activeze la nivel subconștient corpul, în anumite 
modalități puternice, pe care nu și le-ar fi imaginat vreodată. 


Occidentul întâlneşte Orientul 


Între timp, practica orientală a meditatiei transcendenta- 
le (MT) predată de gurul indian Maharishi Mahesh Yogi, de- 
venise populară în Statele Unite, alimentată de participarea 
entuziastă a câtorva celebrități (începând cu trupa The 
Beatles, în anii 1960). Scopul acestei tehnici care implică linis- 
tirea minții și repetarea unei mantre în timpul unei ședințe de 
meditație de 20 de minute, efectuată de două ori pe zi, este 
iluminarea spirituală. Însă, practica a atras atenţia cardiolo- 
gului de la Harvard, Herbert Benson, care a devenit interesat 
de modul în care ar putea contribui aceasta la reducerea 
stresului și a factorilor de risc pentru bolile de inimă. Demis- 
tificând procesul, Benson a dezvoltat o tehnică similară, pe 
care a denumit-o „reacţia la relaxare”, descrisă în cartea sa cu 
același titlu, din 1975.78 Benson a descoperit că doar prin 
schimbarea tiparelor de gândire, oamenii puteau dezactiva 
reacția la stres, reducând astfel tensiunea arterială, regland 
ritmul cardiac și obținând stări profunde de relaxare. 


Cu toate că meditaţia implică menţinerea unei atitudini 
neutre, se acorda, de asemenea, atenţie efectelor benefice ale 
cultivării unei atitudini mai pozitive și introducerii emoțiilor 
pozitive. Calea fusese netezită în 1952, când fostul prim-pas- 
tor Norman Vincent Peale a publicat cartea The Power of Po- 
sitive Thinking (Forța gândirii pozitive”), care a popularizat 
ideea că gândurile noastre pot avea un efect real, atât negativ, 
cât și pozitiv, asupra vieților noastre.”? Această idee a atras 
atenția comunității medicale în 1976, când analistul politic și 
editorul de revistă Norman Cousins a publicat un articol în 
The New England Journal of Medicine, descriind modul în 


* Apărută în limba română la Editura Curtea Veche, București, 2010 (n.red.) 


